Kannada-LLM-Labs/Wikipedia-Kn huggingface dataset:
ದಾದಿ

ಪರಿಚರ್ಯೆಯ ವೃತ್ತಿ ನಡೆಸುವವಳನ್ನೂ ದಾದಿ/ಆಯಾ ಎಂದು ಕರೆಯಲಾಗುತ್ತದೆ.

ದಾದಿ ಎಂದರೆ ಮಕ್ಕಳ ಕುಟುಂಬ ಪರಿಸರದಲ್ಲಿ ಮಕ್ಕಳಿಗೆ ಆರೈಕೆ ಒದಗಿಸುವವಳು. ಸಾಂಪ್ರದಾಯಿಕವಾಗಿ, ದಾದಿಯರು ದೊಡ್ಡ ಮನೆಗಳಲ್ಲಿ ಸೇವಕಿಯರಾಗಿದ್ದರು ಮತ್ತು ನೇರವಾಗಿ ಮನೆಯ ಯಜಮಾನಿಗೆ  ವರದಿ ಒಪ್ಪಿಸುತ್ತಿದ್ದರು. ಇಂದು, ಆಧುನಿಕ ದಾದಿಯರು, ಇತರ ಮನೆಯಾಳುಗಳಂತೆ, ಅವರ ಪರಿಸ್ಥಿತಿಗಳು ಮತ್ತು ಅವರ ಉದ್ಯೋಗದಾತರ ಪರಿಸ್ಥಿತಿಗಳನ್ನು ಆಧರಿಸಿ ಮನೆಯ ಒಳಗೆ ಅಥವಾ ಹೊರಗೆ ಇರಬಹುದು. ಮಕ್ಕಳ ಆರೈಕೆಯಲ್ಲಿ ಪರಿಣತಿಗಳಿಸಿದ ಅನೇಕ ಉದ್ಯೋಗ ಸಂಸ್ಥೆಗಳಿವೆ.

ದಾದಿಯರು ಇತರ ಶಿಶುಪಾಲನೆ ಒದಗಿಸುವವರಿಂದ ಸ್ವಲ್ಪ ಭಿನ್ನವಾಗಿರುತ್ತಾರೆ. ಶಿಶುಪಾಲಕಿಯು ತನ್ನ ಸ್ವಂತ ಮನೆಯಿಂದ ಕೆಲಸಮಾಡುತ್ತಾಳೆ, ಮತ್ತು ಸಣ್ಣ ವ್ಯವಹಾರವಾಗಿ ನಿರ್ವಹಿಸುತ್ತಾಳೆ; ಅವರು ಇರುವ ದೇಶವನ್ನು ಆಧರಿಸಿ, ಸರ್ಕಾರಿ ನೋಂದಣಿ ಅಗತ್ಯವಿರಬಹುದು ಅಥವಾ ಇಲ್ಲದಿರಬಹುದು. ಮನೆಯೊಳಗೆ ಅಥವಾ ಹೊರಗೆ ಇರಬಹುದಾದ ತಾಯಿಯ ಸಹಾಯಕಿಯು ಮನೆಯ ಯಜಮಾನಿಗೆ ಸಾಮಾನ್ಯ ಮನೆಗೆಲಸದಲ್ಲಿ ಮತ್ತು ಮಕ್ಕಳ ಆರೈಕೆ ಮಾಡುವಲ್ಲಿ ನೆರವಾಗುತ್ತಾಳೆ. ಓ ಪೇರ್ ಪದವು ಸಾಮಾನ್ಯವಾಗಿ ಆತಿಥೇಯ ಕುಟುಂಬದಲ್ಲಿರಲು ಮತ್ತು ಸ್ಥಳೀಯ ಸಂಸ್ಕೃತಿ ಹಾಗೂ ಭಾಷೆಯನ್ನು ಕಲಿಯಲು ವಿದೇಶದಿಂದ ಬಂದ, ತರಬೇತಿ ಹೊಂದಿರದ ಯುವತಿಯನ್ನು ಸೂಚಿಸುತ್ತದೆ. ಜೊತೆಗೆ ಮಕ್ಕಳನ್ನು ನೊಡಿಕೊಳ್ಳಲು ಸಹಾಯ ಮಾಡುತ್ತಾಳೆ. ಗೃಹಶಿಕ್ಷಕಿಯು ಮಕ್ಕಳಿಗೆ ಅವರ ಸ್ವಂತ ಮನೆಯಲ್ಲಿ ಶಿಕ್ಷಣ ನೀಡುವುದರ ಮೇಲೆ ಗಮನ ಹರಿಸುತ್ತಾಳೆ, ಮತ್ತು ಶಿಶುವಿಹಾರ ಅಥವಾ ಪ್ರಾಥಮಿಕ ಶಾಲೆಯೂ ಇದನ್ನೇ ಮಾಡುತ್ತದೆ, ಆದರೆ ಶಾಲಾ ಪರಿಸರದಲ್ಲಿ.

ವಸಾಹತುಶಾಹಿ ಯುಗ 
ವಿಶ್ವದಾದ್ಯಂತ ಐರೋಪ್ಯ ವಸಾಹತುಶಾಹಿ ಸಾಮ್ರಾಜ್ಯಗಳ ಆಡಳಿತಗಾರರ ಮನೆಗಳಲ್ಲಿ ದಾದಿಯರಿದ್ದರು. ಐರೋಪ್ಯ ಆಡಳಿತಾಧಿಕಾರಿಗಳ ಮಕ್ಕಳನ್ನು ಸ್ಥಳೀಯ ಮಹಿಳೆಯರ ಆರೈಕೆಯಲ್ಲಿ ಒಪ್ಪಿಸುವುದು ವಸಾಹತುಶಾಹಿ ಸಮಾಜದ ಒಂದು ವಿಶಿಷ್ಟ ಲಕ್ಷಣವಾಗಿತ್ತು.

ವಸಾಹತು ಕಾಲದಲ್ಲಿ ದಾದಿಯರು ತಮ್ಮ ಜೀವನವನ್ನು ತಮ್ಮ ಮಾಲೀಕರ ಮನೆಗಳಲ್ಲಿ ಕಳೆಯುತ್ತಿದ್ದರು, ಹಲವುವೇಳೆ ಬಾಲ್ಯದಿಂದ ವೃದ್ಧಾಪ್ಯದವರೆಗೆ, ಮತ್ತು ಈ ಹುದ್ದೆಯ ಅವಧಿಯನ್ನು ಅವಲಂಬಿಸಿ ಒಂದಕ್ಕಿಂತ ಹೆಚ್ಚು ಪೀಳಿಗೆಯ ಆರೈಕೆ ಮಾಡುತ್ತಿದ್ದರು. ಆಡಳಿತಾಧಿಕಾರಿಗಳನ್ನು ಸ್ವದೇಶಕ್ಕೆ ಅಥವಾ ಮತ್ತೊಂದು ದೇಶಕ್ಕೆ ನಿಯೋಜಿಸಲಾದಾಗ ಈ ದಾದಿಯರನ್ನು ತಮ್ಮ ಸ್ಥಳೀಯ ದೇಶದಿಂದ ಹೊರಗೆ ಕುಟುಂಬದ ಜೊತೆಗೆ ಕರೆತರುವುದು ಅಸಾಮಾನ್ಯವಾಗಿರಲಿಲ್ಲ.

ಬ್ರಿಟಿಷ್ ಭಾರತದಲ್ಲಿ ದಾದಿಯನ್ನು ಆಯಾ ಎಂದು ಕರೆಯಲಾಗುತ್ತಿತ್ತು. ಈ ಪದವು ಈಗ ಉಪಖಂಡದ ವಿವಿಧ ಭಾಷೆಗಳ ಶಬ್ದಕೋಶದ ಭಾಗವಾಗಿದೆ. ಇದು ಸೇವಕಿ ಅಥವಾ ಕೆಲಸದವಳು ಎಂಬ ಅರ್ಥವನ್ನೂ ಹೊಂದಿದೆ.

ಶಿಶುಪಾಲನೆ
ಸೇವೆಗಳು
ಸದಾಶಿವ್ ಸೊರಟೂರು

ಸದಾಶಿವ್ ಸೊರಟೂರು ರವರು ಶಿಕ್ಷಕರಾಗಿ ಸೇವೆ ಸಲ್ಲಿಸುತ್ತಿದ್ದು,ಶಿಕ್ಷಕ ವೃತ್ತಿಯ ಜೊತೆ ಬರವಣಿಗೆಯನ್ನು ಪ್ರವೃತ್ತಿಯಾಗಿ ರೂಢಿಸಿಕೊಂಡು ಕನ್ನಡದ ಹಲವಾರು ದಿನಪತ್ರಿಕೆ,ವಾರಪತ್ರಿಕೆ,ಮಾಸಪತ್ರಿಕೆ ಹಾಗೂ ಪಾಕ್ಷಿಕ ಪತ್ರಿಕೆಗಳಲ್ಲಿ ಅಂಕಣ ಬರೆಯುವ ಮೂಲಕ ಬರವಣಿಗೆಯಲ್ಲಿ ತಮ್ಮ ಕೈ ಚಳಕ ತೋರಿಸಿದ್ದಾರೆ.ಹವ್ಯಾಸಿ ಬರಹದ ಜೊತೆ ಹಲವಾರು ಕೃತಿಗಳನ್ನ,ಕವನ ಸಂಕಲನಗಳನ್ನ ರಚಿಸುವ ಮೂಲಕ ಕನ್ನಡ ಸಾಹಿತ್ಯ ಕ್ಷೇತ್ರದ ಅಳಿಲು ಸೇವೆಯಲ್ಲಿ ತೊಡಗಿದ್ದಾರೆ.ಶಿವದಾಸ ಎಂಬ ಕಾವ್ಯ ನಾಮದೊಂದಿಗೆ ಪ್ರಸಿದ್ಧರಾಗಿದ್ದಾರೆ.

ಜನನ 
ಸೊರಟೂರು ರವರು೧೮ ನೇ ಜೂನ್ ೧೯೮೩ ರಲ್ಲಿ ದಾವಣಗೆರೆ ಜಿಲ್ಲೆಯ ಹೊನ್ನಾಳಿ ತಾಲೂಕಿನ ಸೊರಟೂರು ಗ್ರಾಮದಲ್ಲಿ ಜನಿಸಿದರು. ತಂದೆ ಹಳದಪ್ಪ, ತಾಯಿ ಜಯಮ್ಮ.

ಶಿಕ್ಷಣ 
ಸೊರಟೂರು ರವರು ಶಿಕ್ಷಕರ ತರಬೇತಿ ಪಡೆಯುವುದರ  (ಬಿ.ಎಡ್) ಜೊತೆ ಎಂ.ಎ ಪದವೀಧರರಾಗಿದ್ದಾರೆ.

ಹವ್ಯಾಸ 
ವೃತ್ತಿಯಲ್ಲಿ ಪ್ರೌಢ ಶಾಲಾ ಭಾಷಾ  ಶಿಕ್ಷಕರಾಗಿದ್ದು,ಹವ್ಯಾಸಿ ಬರಹಗಾರರಾಗಿದ್ದಾರೆ.ಕನ್ನಡ ದಿನ ಪತ್ರಿಕೆಗಳಲ್ಲಿ ಸುಮಾರು ೫೦೦ ಹೆಚ್ಚು ಲೇಖನ ಗಳನ್ನು ಬರೆದ ಕೀರ್ತಿ ಗೆ ಪಾತ್ರರಾಗಿದ್ದಾರೆ.

ಸಾಹಿತ್ಯಿಕ ಕೊಡುಗೆಗಳ

ಕೃತಿಗಳು 
 ಕನಸುಗಳಿವೆ ಕೊಳ್ಳುವವರಿಲ್ಲ(೨೦೧೭)
 ಹೆಸರಿಲ್ಲದ ಬಯಲು (ತ್ರಿಪದಿ-೨೦೧೭)
 ಕನಸುಗಳಿವೆ ಕೊಳ್ಳುವವರಿಲ್ಲ (ಭಾಗ-೦೨)
 ಹೊಸ್ತಿಲಾಚೆ ಬೆತ್ತಲೆ(೨೦೧೭)
 ತೂತು ಬಿದ್ದ ಚಂದಿರ(೨೦೧೮)
 ಆ ಹಾದಿ
 ಲೈಫ್ನಲ್ಲಿ ಏನಿದೆ ಸರ್?
 ಷರತ್ತುಗಳು ಅನ್ವಯಿಸುತ್ತವೆ
 ಅರ್ಧ ಬಿಸಿಲು ಅರ್ಧ ಮಳೆ
 ಅಪ್ಪನ ವ್ಹೀಲ್ ಚೇರ್ ಮಾರಾಟಕ್ಕಿದೆ
 ಕಂಡಕ್ಟರ್ ಕಮೆಂಟ್ಸ್

ಅಂಕಣಗಳು 
 ಪ್ರಸಾರ ಕಪ್ಪು ಬಿಳುಪು(ಸಿಹಿ ಗಾಳಿಮಾಸ ಪತ್ರಿಕೆ)
 ಪದಗಳಿಗೆ ಸಿಕ್ಕ ಬದುಕು (ನೈರುತ್ಯ ಮಾಸಿಕ ಪತ್ರಿಕೆ)
 ಬೊಗಸೆ ದೀಪ(ಸಂಯುಕ್ತ ಕರ್ನಾಟಕ )
 ಕತೆ ಕಿಟಕಿ (avadhimag.com ನಲ್ಲಿ ವಾರಕ್ಕೊಂದು ಕಥೆ)

ಕಥೆಗಳು 
ತರಂಗ ಮತ್ತು ತುಷಾರ ಪತ್ರಿಕೆಗಳಲ್ಲಿ ಪ್ರಕಟವಾದ ಕಥೆಗಳು
 ಶಿಕಾರಿ
 ವಿಳಾಸವಿಲ್ಲದ ಪತ್ರಗಳು
 ವಿದಾಯ
 ಬಲೆಯ ಆಚೆ
 ಅಪ್ಪ

ಉಲ್ಲೇಖ
ಪರಿಚರ್ಯೆ

ಪರಿಚರ್ಯೆ ಎಂದರೆ ವ್ಯಕ್ತಿಗಳು, ಕುಟುಂಬಗಳು ಮತ್ತು ಸಮುದಾಯಗಳ ಮೇಲೆ ಕೇಂದ್ರೀಕರಿಸುವಆರೋಗ್ಯ ರಕ್ಷಣಾ ವಲಯದಲ್ಲಿನ ಒಂದು ವೃತ್ತಿ. ಇದರ ಉದ್ದೇಶ ಇವರುಗಳು ತಕ್ಕಮಟ್ಟದ ಆರೋಗ್ಯ ಮತ್ತು ಜೀವನದ ಗುಣಮಟ್ಟವನ್ನು ಪಡೆಯುವುದು, ಕಾಪಾಡಿಕೊಳ್ಳುವುದು ಅಥವಾ ಮರುಪಡೆಯುವುದು. ರೋಗಿಯ ಆರೈಕೆಯೆಡೆಗೆ ಅವರ ದೃಷ್ಟಿಕೋನ, ತರಬೇತಿ, ಮತ್ತು ವೃತ್ತಿಯ ವ್ಯಾಪ್ತಿಯಿಂದ ದಾದಿಯರನ್ನು ಇತರ ಆರೋಗ್ಯ ರಕ್ಷಣೆ ನೀಡುಗರಿಂದ ವ್ಯತ್ಯಾಸ ಮಾಡಬಹುದು. ದಾದಿಯರು ಭಿನ್ನ ಮಟ್ಟದ ಲಿಖಿತ ಸಲಹಾ ಅಧಿಕಾರದ ಅನೇಕ ಪರಿಣತಿಯ ಕ್ಷೇತ್ರಗಳಲ್ಲಿ ಅಭ್ಯಾಸ ನಡೆಸುತ್ತಾರೆ. ಅನೇಕ ದಾದಿಯರು ವೈದ್ಯರ ಆದೇಶ ವ್ಯಾಪ್ತಿಯಲ್ಲಿ ಆರೈಕೆ ನೀಡುತ್ತಾರೆ, ಮತ್ತು ಈ ಸಾಂಪ್ರದಾಯಿಕ ಪಾತ್ರವು ಆರೈಕೆ ನೀಡುಗರಾಗಿ ದಾದಿಯರ ಬಗ್ಗೆ ಸಾರ್ವಜನಿಕ ಅಭಿಪ್ರಾಯವನ್ನು ಮೂಡಿಸಿದೆ. ಆದರೆ, ಬಹುತೇಕ ಕಾನೂನುವ್ಯಾಪ್ತಿಗಳಲ್ಲಿ, ದಾದಿಯರಿಗೆ ವಿವಿಧ ಪರಿಸರಗಳಲ್ಲಿ ಸ್ವತಂತ್ರವಾಗಿ ವೃತ್ತಿ ನಡೆಸಲು ಅನುಮತಿ ನೀಡಲಾಗಿರುತ್ತದೆ. ಯುದ್ಧಾನಂತರದ ಅವಧಿಯಲ್ಲಿ, ದಾದಿಯರ ಶಿಕ್ಷಣವು ಮುಂದುವರಿದ ಮತ್ತು ಪರಿಣತ ಅರ್ಹತೆಗಳತ್ತ ವೈವಿಧ್ಯೀಕರಣದ ಪ್ರಕ್ರಿಯೆಗೆ ಒಳಗಾಗಿದೆ, ಮತ್ತು ಅನೇಕ ಸಾಂಪ್ರದಾಯಿಕ ನಿಬಂಧನೆಗಳು ಹಾಗೂ ನೀಡುಗ ಪಾತ್ರಗಳು ಬದಲಾಗುತ್ತಿವೆ.

ದಾದಿಯರು ಆರೈಕೆಯ ಒಂದು ಯೋಜನೆಯನ್ನು ಅಭಿವೃದ್ಧಿಪಡಿಸುತ್ತಾರೆ, ಮತ್ತು ವೈದ್ಯರು, ಚಿಕಿತ್ಸಕರು, ರೋಗಿ, ರೋಗಿಯ ಕುಟುಂಬ ಹಾಗೂ ಇತರ ತಂಡ ಸದಸ್ಯರ ಸಹಯೋಗದಲ್ಲಿ ಕೆಲಸಮಾಡುತ್ತಾರೆ. ಈ ವೃತ್ತಿಯು ಜೀವನ ಮಟ್ಟವನ್ನು ಸುಧಾರಿಸಲು ಕಾಯಿಲೆಗೆ ಚಿಕಿತ್ಸೆ ನೀಡುವುದರ ಮೇಲೆ ಕೇಂದ್ರೀಕರಿಸುತ್ತದೆ. ಅಮೇರಿಕ ಮತ್ತು ಯುನೈಟಡ್ ಕಿಂಗ್ಡಮ್‍ನಲ್ಲಿ, ಚಿಕಿತ್ಸಕ ದಾದಿ ತಜ್ಞೆಯರು ಮತ್ತು ದಾದಿ ವೃತ್ತಿಗರಂತಹ ಉನ್ನತ ಅಭ್ಯಾಸದ ದಾದಿಯರು, ಪ್ರತ್ಯೇಕ ರಾಜ್ಯ ನಿಯಂತ್ರಣಗಳನ್ನು ಆಧರಿಸಿ ಆರೋಗ್ಯ ಸಮಸ್ಯೆಗಳನ್ನು ನಿದಾನ ಮಾಡುತ್ತಾರೆ ಮತ್ತು ಔಷಧಿಗಳು ಹಾಗೂ ಇತರ ಚಿಕಿತ್ಸೆಗಳನ್ನು ವಿಧಿಸುತ್ತಾರೆ. ದಾದಿಯರು ಚಿಕಿತ್ಸಕರು, ವೈದ್ಯ ವೃತ್ತಿಯವರು ಮತ್ತು ಪೌಷ್ಟಿಕತಜ್ಞರಂತಹ ಬಹುವಿಷಯಕ ಆರೋಗ ರಕ್ಷಣೆ ತಂಡದ ಇತರ ಸದಸ್ಯರು ನಡೆಸುವ ರೋಗಿ ಆರೈಕೆಯನ್ನು ಸಮನ್ವಯ ಮಾಡುವಲ್ಲಿ ನೆರವಾಗುತ್ತಾರೆ. ದಾದಿಯರು ಪರಸ್ಪರಾವಲಂಬಿತವಾಗಿ, ಉದಾಹರಣೆಗೆ ವೈದ್ಯರೊಂದಿಗೆ, ಮತ್ತು ಸ್ವತಂತ್ರವಾಗಿ ಪರಿಚರ್ಯಾ ವೃತ್ತಿಗರಾಗಿ ಎರಡೂ ರೀತಿ ಆರೈಕೆ ನೀಡುತ್ತಾರೆ.

ಫ್ಲಾರೆನ್ಸ್ ನೈಟಿಂಗೇಲ್ ಕ್ರೀಮಿಯನ್ ಯುದ್ಧದ ನಂತರ ವೃತ್ತಿಪರ ಪರಿಚರ್ಯೆಯ ಅಡಿಪಾಯ ಹಾಕಿದಳು. ಅವಳ ನೋಟ್ಸ್ ಆನ್ ನರ್ಸಿಂಗ್ ಗ್ರಂಥ ಜನಪ್ರಿಯವಾಯಿತು.ವೃತ್ತಿಪರ ಶಿಕ್ಷಣದ ನೈಟಿಂಗೇಲ್ ಮಾದರಿಯು ೧೮೪೦ರ ನಂತರ ಯೂರೋಪ್ ಹಾಗೂ ಉತ್ತರ ಅಮೇರಿಕಾದಲ್ಲಿ ವ್ಯಾಪಕವಾಗಿ ಪ್ರಸರಿಸಿತು.

ಉಲ್ಲೇಖಗಳು 

ಆರೋಗ್ಯ ರಕ್ಷಣಾ ವೃತ್ತಿಗಳು
ಅಕ್ಷತಾ ಕೃಷ್ಣಮೂರ್ತಿ

ಅಕ್ಷತಾ ಕೃಷ್ಣಮೂರ್ತಿ ಯವರು ಉತ್ತರ ಕನ್ನಡ ಜಿಲ್ಲೆಯ ಅತಿ ಹೆಚ್ಚು ಅರಣ್ಯ ಹೊಂದಿರುವ ಹಾಗೂ ಮೂಲಭೂತ ಸೌಕರ್ಯಗಳ ಕೊರತೆ ಎದುರಿಸುತ್ತಿರುವ ಹಿಂದುಳಿದ ಜೊಹಿಡಾ ತಾಲೂಕಿನ ಹುಲಿ ಸಂರಕ್ಷಿತ  ಪ್ರದೇಶದ ಅಣಶಿಯಲ್ಲಿ  ಶಾಲಾ ಶಿಕ್ಷಕಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.ಶಿಕ್ಷಕಿ ವೃತ್ತಿಯ ಜೊತೆಯಲ್ಲಿ ಕನ್ನಡದ ಹಲವಾರು,ದಿನ ಪತ್ರಿಕೆ ,ವಾರಪತ್ರಿಕೆ,ಪಾಕ್ಷಿಕಪತ್ರಿಕೆ ಹಾಗೂ ಮಾಸಿಕ ಪತ್ರಿಕೆಗಳಲ್ಲಿ ಅಂಕಣಗಳನ್ನು ಬರೆಯುವ ಮೂಲಕ ಹವ್ಯಾಸಿ ಬರಹಗಾರರಾಗಿದ್ದಾರೆ.ಹಲವಾರು ಕೃತಿ,ಕವನ ಸಂಕಲನಗಳನ್ನು ರಚಿಸುವ ಮೂಲಕ ಕನ್ನಡ ಸಾಹಿತ್ಯಕ್ಕೆ ತಮ್ಮದೇ ಕೊಡುಗೆ ನೀಡಿದ್ದಾರೆ.ಇವರ ಸಾಹಿತ್ಯ ಸೇವೆಯನ್ನು ಗೌರವಿಸಿ ಬಂದ ಹಲವಾರು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ.

ಜನನ 
ಅಕ್ಷತಾ ಕೃಷ್ಣಮೂರ್ತಿಯವರು ಉತ್ತರ ಕನ್ನಡ ಜಿಲ್ಲೆಯ ಅಂಕೋಲಾ ತಾಲೂಕಿನ ಬೆಲೆಕೇರಿಯಲ್ಲಿ ೦೨ ನೇ ನವೆಂಬರ್ ೧೯೮೧ ರಲ್ಲಿ ಜನಿಸಿದರು.

ವಿಧ್ಯಾಭ್ಯಾಸ 
 ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ
 ಹಿಂದಿ ರತ್ನ ಪದವಿ

ವೃತ್ತಿ ಪ್ರವೃತ್ತಿ 
ವೃತ್ತಿಯಲ್ಲಿ ಶಿಕ್ಷಕಿಯಾಗಿ ಪ್ರವೃತ್ತಿಯಲ್ಲಿ ಬರಹಗಾರ್ತಿ,ನಿರೂಪಕಿಯಾಗಿ ಹಲವಾರು ಕವೀಗೋಷ್ಠಿಯಲ್ಲಿ ಪಾಲ್ಗೊಂಡು ತಮ್ಮ ಸ್ವ-ರಚಿತ ಕವಿತೆ ವಾಚನಮಾಡುವ ಹವ್ಯಾಸ ಹೊಂದಿದ್ದಾರೆ.

ಕೃತಿಗಳು 
 ಹನ್ನೆರಡು ದಡೆ ಬೆಲ್ಲ(ಕವನ ಸಂಕಲನ-೨೦೧೩)
 ಹಾಲಕ್ಕಿ ಒಕ್ಕಲಿಗರು(ಜನಾಂಗೀಯ ಬರಹ-೨೦೧೩)
 ಮಧುರ ಚೆನ್ನ(ವ್ಯಕ್ತಿ ಪರಿಚಯ-೨೦೧೪)
 ಕೋಳ್ಗಂಬ (ಕವನ ಸಂಕಲನ-೨೦೧೬)

ಪ್ರಶಸ್ತಿಗಳು 

 ಸಂಕ್ರಮಣ ಕಾವ್ಯ ಪ್ರಶಸ್ತಿ(೨೦೧೧)
 ಡಾ. ಡಿ.ಎಸ್.ಕರ್ಕಿ ಪ್ರಶಸ್ತಿ(೨೦೧೪)
 ಉತ್ತರ ಕನ್ನಡ ಯುವ ರಾಜ್ಯೋತ್ಸವ ಪುಸ್ತಕ ಪ್ರಶಸ್ತಿ(೨೦೧೬)
 ಕ.ಸಾ.ಪ ನೀಲಗಂಗಾ ದತ್ತಿ  ಪ್ರಶಸ್ತಿ (೨೦೧೭)
 ಅಂಕೋಲಾ ಉತ್ಸವ ಪ್ರಶಸ್ತಿ (೨೦೧೮)

ಉಲ್ಲೇಖ 
http://ladaiprakashanabasu.blogspot.com/2013/05/blog-post_15.html?m=1

http://m.prajavani.net/article/amp/2017_10_01/523021 

http://avadhimag.com/?p=184170

ಉಲ್ಲೇಖಗಳು
ಶುಭಪಂತುರಾವಳಿ

ಶುಭಪಂತುರಾವಳಿ( ಅಂದರೆ ಮಂಗಳಕರ ಚಂದ್ರ ) ಕರ್ನಾಟಕ ಸಂಗೀತ (ದಕ್ಷಿಣ ಭಾರತದ ಶಾಸ್ತ್ರೀಯ ಸಂಗೀತ)ಪದ್ಧತಿಲ್ಲಿ ಒಂದು ರಾಗವಾಗಿದೆ . ಕರ್ನಾಟಕ ಸಂಗೀತದ 72 ಮೇಳಕರ್ತ ರಾಗ ವ್ಯವಸ್ಥೆಯಲ್ಲಿ ಇದು 45 ನೇ ಮೇಳಕರ್ತ ರಾಗವಾಗಿದೆ. ಇದನ್ನು ಮುತ್ತುಸ್ವಾಮಿ ದೀಕ್ಷಿತರ ಸಂಗೀತ ಗ್ರಂಥದಲ್ಲಿ ಶಿವಪಂತುರಾವಳಿ ಎಂದು ಕರೆದಿದ್ದಾರೆ.   ಹಿಂದುಸ್ತಾನಿ ಸಂಗೀತದಲ್ಲಿ ತೋಡಿ (ಥಾಟ್) ಇದರ  ಸಮಾನವಾಗಿದೆ

ರಚನೆ ಮತ್ತು ಲಕ್ಷಣ 

ಶುಭಪಂತುರಾವಳಿ  ಇದು 8 ನೇ ವಸು ಚಕ್ರದಲ್ಲಿ 3 ನೇ ರಾಗವಾಗಿದೆ. ನೆನಪಿನ ಹೆಸರು ವಸು-ಗೊ . ನೆನಪಿನ ಪದಗುಚ್ಛವು ಸಾ ರಾ ಗಿ ಮಿ ಪಾ ದಾ ನು . [1] ಅದರ ಆರೋಹಣ-ಅವರೋಹಣ ರಚನೆ (ಆರೋಹಣ ಮತ್ತು ಅವರೋಹಣ ಪ್ರಮಾಣ) ಕೆಳಕಂಡಂತಿವೆ ( ಕೆಳಗಿನ ಸಂಕೇತಗಳು ಮತ್ತು ಪರಿಭಾಷೆಗಳ ಕುರಿತಾದ ವಿವರಗಳಿಗಾಗಿ ಕರ್ನಾಟಕ ಸಂಗೀತದಲ್ಲಿ ಸ್ವರಗಳನ್ನು ನೋಡಿ ):

ಆರೋಹಣ : ಸ ರಿ೧ ಗ೨ ಮ೨ ಪ ದ೧ ನಿ೩ ಸ 
ಅವರೋಹಣ : ಸ ನಿ೩ ದ೧ ಪ ಮ೨ ಗ೨ ರಿ೧ ಸ
ಈ ಪ್ರಮಾಣದ ಸ್ವರಗಳು ಶುದ್ಧ ರಿಷಭ, ಸಾಧರಣ ಗಾಂಧಾರ, ಪ್ರತಿ ಮಧ್ಯಮ, ಶುದ್ಧ ದೈವತ ಮತ್ತು ಕಾಕಲಿ ನಿಶಾದ ವನ್ನು ಬಳಸುತ್ತದೆ . ಇದು ಮೆಳಕರ್ತ ರಾಗವಾದುದರಿಂದ, ಇದು ಒಂದು ಸಾಂಪೂರ್ಣ ರಾಗ (ಆರೋಹಣ ಮತ್ತು ಅವರೋಹಣ ಪ್ರಮಾಣದಲ್ಲಿ ಏಳು ಸ್ವರಗಳನ್ನು ಹೊಂದಿದೆ). ಇದು 9 ನೇ ಮೆಳಕರ್ತ ರಾಗವಾದ ಧೇನುಕ (ರಾಗ) ಸಮಾನವಾದ ಪ್ರತಿ ಮಧ್ಯಮವನ್ನು ಹೊಂದಿದೆ .

ಜನ್ಯ ರಾಗಗಳು 
ಶುಭಪಂತುವಾರಾಳಿಯು ಕೆಲವು ಸಣ್ಣ ಜನ್ಯ ರಾಗಗಳನ್ನು ಹೊಂದಿದೆ (ಪಡೆದ ಮಾಪಕಗಳು) ಅದರೊಂದಿಗೆ ಸಂಬಂಧ ಹೊಂದಿದೆ.

ಸಂಯೋಜನೆಗಳು 
ಕಛೇರಿಯಲ್ಲಿ ಹಾಡಲಾಗುವ ಕೆಲವು ಸಾಮಾನ್ಯ ಸಂಯೋಜನೆಗಳು ಇಲ್ಲಿವೆ, ಶುಭಪಂತುವರಾಳಿಗೆ ಹೊಂದಿಸಿ .

ಎನ್ನಲು ಒರಕೆ- ತ್ಯಾಗರಾಜರಾಜರ ಕೀರ್ತನೆ
ಶ್ರೀ ಸತ್ಯನಾರಾಯಣಮ್  ಮತ್ತು ಪಶುಪತೇಶ್ವರಮ್- ಮುತ್ತುಸ್ವಾಮಿ ದೀಕ್ಷಿತರ ರಚನೆ
ಕಹಿಣಿ ವರದರಾಜನ್ ಸಂಯೋಜಿಸಿದ ಪಹಿಮಾಮ್ ಪಯೋರಾಸಿ ವರ್ಣಮ್
ಡಾ. ಎಂ. ಬಾಲಮುರಳಿ ಕೃಷ್ಣ ಸಂಯೋಜಿಸಿದ ಕರುಣಾನು ನಾನು ಕಾಪುದುಮು

ಉಲ್ಲೇಖಗಳು
ರಾಷ್ಟ್ರೀಯ ಮಾನ್ಯತಾ ಮಂಡಳಿ

ರಾಷ್ಟ್ರೀಯ ಮಾನ್ಯತಾ ಮಂಡಳಿ(ನ್ಯಾಷನಲ್ ಬೋರ್ಡ್ ಆಫ್ ಅಕ್ರೆಡಿಟೇಶನ್(ಎನ್‍ಬಿಎ) (National Board of Accreditation)(NBA)) ಭಾರತದ ಉನ್ನತ ಶಿಕ್ಷಣ ಸಂಸ್ಥೆಗಳ ಮಾನ್ಯತೆಗೆ ಜವಾಬ್ದಾರಿ ನೀಡುವ ಎರಡು ಪ್ರಮುಖ ಸಂಸ್ಥೆಗಳಲ್ಲಿ ಒಂದು ಸಂಸ್ಥೆ  ಆಗಿದೆ. ಇದೇ ತರಹ ಇರುವ ಇನ್ನೊಂದು ಸಂಸ್ಥೆ ಎಂದರೆ ರಾಷ್ಟ್ರೀಯ ಮೌಲ್ಯಮಾಪನ ಮತ್ತು ಮಾನ್ಯತಾ ಪರಿಷತ್ತು (ಎನ್ಎಎಸಿ)(ನ್ಯಾಷನಲ್ ಅಸೆಸ್ಮೆಂಟ್ ಅಂಡ್ ಅಕ್ರಿಡಿಟೇಶನ್ ಕೌನ್ಸಿಲ್ National Assessment and Accreditation Council (NAAC). ರಾಷ್ಟ್ರೀಯ ಮಾನ್ಯತಾ ಮಂಡಳಿ(NBA) ಯು ಎಂಜಿನಿಯರಿಂಗ್ ಮತ್ತು ನಿರ್ವಹಣಾ ಕಾರ್ಯಕ್ರಮಗಳಾದ ತಾಂತ್ರಿಕ ಕಾರ್ಯಕ್ರಮಗಳನ್ನು, ಮಾನ್ಯತೆ ಮಾಡುವುದು, ಆದರೆ  ರಾಷ್ಟ್ರೀಯ ಮೌಲ್ಯಮಾಪನ ಮತ್ತು ಮಾನ್ಯತಾ ಪರಿಷತ್ತು(NAAC) ಸಾಮಾನ್ಯ ಕಾಲೇಜುಗಳನ್ನು ಮತ್ತು ವಿಶ್ವವಿದ್ಯಾನಿಲಯಗಳನ್ನು ಮಾನ್ಯ ಮಾಡುತ್ತದೆ.  ರಾಷ್ಟ್ರೀಯ ಮಾನ್ಯತಾ ಮಂಡಳಿಯು  ವಾಷಿಂಗ್ಟನ್ ಅಕಾರ್ಡ್ ನ ಪೂರ್ಣ ಸದಸ್ಯತ್ವವನ್ನು ಹೊಂದಿದೆ.

ಇತಿಹಾಸ
ರಾಷ್ಟ್ರೀಯ ಮಾನ್ಯತಾ ಮಂಡಳಿ(NBA) ಯನ್ನು 1994 ರಲ್ಲಿ ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್ತು(ಆಲ್ ಇಂಡಿಯಾ ಕೌನ್ಸಿಲ್ ಆಫ್ ಟೆಕ್ನಿಕಲ್ ಎಜುಕೇಷನ್) (AICTE(ಎಐಸಿಟಿಇ))ಸ್ಥಾಪಿಸಿತು ಮತ್ತು 2010 ರಿಂದ ಸ್ವನಿಯಂತ್ರಿತ ಸಂಸ್ಥೆಯಾಗಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು.   2014 ರಲ್ಲಿ ಇದನ್ನು  ವಾಷಿಂಗ್ಟನ್ ಅಕಾರ್ಡ್ ನಲ್ಲಿ ಪೂರ್ಣ ಸದಸ್ಯತ್ವದ ಸ್ಥಾನಮಾನ ನೀಡಲಾಯಿತು.

ಮಾನ್ಯತೆ ಪಡೆದ ಕಾರ್ಯಕ್ರಮಗಳು 
ರಾಷ್ಟ್ರೀಯ ಮಾನ್ಯತಾ ಮಂಡಳಿ(NBA) ಯ ಶಿಕ್ಷಣ ಸಂಸ್ಥೆಗಳ ಕಾರ್ಯಕ್ರಮ(Programmes)ಗಳಿಗೆ ಮಾತ್ರ ಮಾನ್ಯತೆ ನೀಡುತ್ತದೆ. ಅಂದರೆ, ಸಂಪೂರ್ಣವಾಗಿ ಶಿಕ್ಷಣ ಸಂಸ್ಥೆಗಳನ್ನು ಮಾನ್ಯತೆ ಮಾಡುವ ಜವಾಬ್ದಾರಿ ಇರುವುದಿಲ್ಲ.  ಇವುಗಳಲ್ಲಿ ಡಿಪ್ಲೋಮಾಗಳು, ಸ್ನಾತಕಪೂರ್ವ ಮತ್ತು ಸ್ನಾತಕೋತ್ತರ ಕಾರ್ಯಕ್ರಮಗಳು ಸೇರಿವೆ. ಎಂಜಿನಿಯರಿಂಗ್ ಮತ್ತು ತಂತ್ರಜ್ಞಾನ, ನಿರ್ವಹಣೆ, ಔಷಧಾಲಯ, ವಾಸ್ತುಶಿಲ್ಪ, ಅನ್ವಯಿಕ ಕಲೆಗಳು ಮತ್ತು ಕರಕುಶಲ ವಸ್ತುಗಳು, ಕಂಪ್ಯೂಟರ್ ಅಪ್ಲಿಕೇಷನ್ಗಳು ಮತ್ತು ಆತಿಥ್ಯ ಮತ್ತು ಪ್ರವಾಸೋದ್ಯಮ ನಿರ್ವಹಣೆಯು ಸೇರಿವೆ.

ಮಾನ್ಯತೆ ಸ್ವಯಂಪ್ರೇರಿತವಾಗಿದ್ದರೂ, 2017 ರಲ್ಲಿ ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್ತು(ಎಐಸಿಟಿಇ) ಯು ತನ್ನ ಕಾರ್ಯಕ್ರಮಗಳ ಅರ್ಧದಷ್ಟು ಪ್ರಮಾಣವನ್ನು ಸಾಧಿಸಲು ವಿಫಲವಾದ ಸಂಸ್ಥೆಗಳಿಗೆ ಅನುಮೋದನೆಯನ್ನು ನೀಡುವುದಿಲ್ಲ ಎಂದು ಘೋಷಿಸಿತು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
ಅಧಿಕೃತ ಜಾಲ ತಾಣ

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ವಿಮಿತಿ

ಭೌತಶಾಸ್ತ್ರ ಮತ್ತು ಗಣಿತದಲ್ಲಿ, ಒಂದು ಗಣಿತೀಯ ಪ್ರದೇಶದ (ಅಥವಾ ವಸ್ತುವಿನ) ಆಯಾಮವನ್ನು ಅನೌಪಚಾರಿಕವಾಗಿ ಅದರೊಳಗಿನ ಯಾವುದೇ ಬಿಂದುವನ್ನು ನಿರ್ದಿಷ್ಟವಾಗಿ ಹೇಳಲು ಬೇಕಾಗುವ ಕನಿಷ್ಠತಮ ಸಂಖ್ಯೆಯ ನಿರ್ದೇಶಾಂಕಗಳು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಹಾಗಾಗಿ ಒಂದು ರೇಖೆಯು ಒಂದು ಆಯಾಮವನ್ನು ಹೊಂದಿದೆ ಏಕೆಂದರೆ ಅದರ ಮೇಲಿನ ಒಂದು ಬಿಂದುವನ್ನು ಹೆಸರಿಸಲು ಕೇವಲ ಒಂದು ನಿರ್ದೇಶಾಂಕ ಬೇಕಾಗುತ್ತದೆ ಉದಾಹರಣೆಗೆ, ಒಂದು ಸಂಖ್ಯಾ ರೇಖೆಯ ಮೇಲೆ ಬಿಂದು 5. ಸಮತಲದಂತಹ ಹೊರಮೈಯು ಅಥವಾ ಉರುಳೆ ಅಥವಾ ಗೋಳದ ಹೊರಮೈಯು ಎರಡು ಆಯಾಮಗಳನ್ನು ಹೊಂದಿದೆ ಏಕೆಂದರೆ ಅದರ ಮೇಲಿನ ಒಂದು ಬಿಂದುವನ್ನು ಹೆಸರಿಸಲು ಎರಡು ನಿರ್ದೇಶಾಂಕಗಳು ಬೇಕಾಗುತ್ತದೆ. ಉದಾಹರಣೆಗೆ, ಗೋಳದ ಮೇಲ್ಮೈ ಮೇಲೆ ಒಂದು ಬಿಂದುವನ್ನು ಗುರುತಿಸಲು ಅಕ್ಷಾಂಶ ಮತ್ತು ರೇಖಾಂಶ ಎರಡೂ ಬೇಕಾಗುತ್ತವೆ. ಘನಾಕೃತಿ, ಉರುಳೆ ಅಥವಾ ಗೋಳದ ಒಳಗಿನ ಭಾಗ ಮೂರು ಆಯಾಮದ್ದು ಏಕೆಂದರೆ ಈ ಪ್ರದೇಶಗಳೊಳಗಿನ ಒಂದು ಬಿಂದುವನ್ನು ಗುರುತಿಸಲು ಮೂರು ನಿರ್ದೇಶಾಂಕಗಳು ಬೇಕಾಗುತ್ತವೆ.

ಪ್ರಾಚೀನ ಯಂತ್ರಶಾಸ್ತ್ರದಲ್ಲಿ, ಸ್ಥಳ ಮತ್ತು ಕಾಲಗಳು ಭಿನ್ನ ವರ್ಗಗಳಾಗಿವೆ ಮತ್ತು ನಿರಪೇಕ್ಷ ಸ್ಥಳ ಹಾಗೂ ಕಾಲವನ್ನು ಸೂಚಿಸುತ್ತವೆ. ವಿಶ್ವದ ಕಲ್ಪನೆಯು ನಾಲ್ಕು ಆಯಾಮದ ಸ್ಥಳವಾಗಿದೆ, ಆದರೆ ಇದು ವಿದ್ಯುತ್ಕಾಂತತೆಯನ್ನು ವಿವರಿಸಲು ಬೇಕಾದ ಕಲ್ಪನೆಯಿಂದ ಭಿನ್ನವಾಗಿದೆ. ದೇಶಕಾಲದ ನಾಲ್ಕು ಆಯಾಮಗಳು ದೈಶಿಕವಾಗಿ ಮತ್ತು ಕಾಲಸೂಚಕವಾಗಿ ನಿರಪೇಕ್ಷವಾಗಿ ವ್ಯಾಖ್ಯಾನ ಮಾಡಲಾಗದ, ಬದಲಾಗಿ ವೀಕ್ಷಕನ ಚಲನೆಗೆ ಸಾಪೇಕ್ಷವಾಗಿ ತಿಳಿಯಲಾದ ಘಟನೆಗಳನ್ನು ಹೊಂದಿವೆ. ಮಿಂಕಾವ್‍ಸ್ಕಿ ದೇಶಕಲ್ಪನೆಯು ಮೊದಲು ಬ್ರಹ್ಮಾಂಡವನ್ನು ಗುರುತ್ವವಿಲ್ಲದೆ ಅಂದಾಜಿಸುತ್ತದೆ; ಸಾಮಾನ್ಯ ಸಾಪೇಕ್ಷತೆಯ ಹುಸಿ ರೈಮನಿಯನ್ ಬಹುರೂಪಿಗಳು ದೇಶಕಾಲವನ್ನು ಭೌತವಸ್ತು ಮತ್ತು ಗುರುತ್ವದೊಂದಿಗೆ ವಿವರಿಸುತ್ತವೆ. ಸ್ಟ್ರಿಂಗ್ ಸಿದ್ಧಾಂತವನ್ನು ವಿವರಿಸಲು ಹತ್ತು ಆಯಾಮಗಳನ್ನು ಬಳಸಲಾಗುತ್ತದೆ, ಸೂಪರ್‍ಗ್ರ್ಯಾವಿಟಿ ಮತ್ತು ಎಮ್-ಥಿಯರಿಯನ್ನು ಹನ್ನೊಂದು ಆಯಾಮಗಳು ವಿವರಿಸಬಲ್ಲವು, ಮತ್ತು ಕ್ವಾಂಟಮ್ ಯಂತ್ರಶಾಸ್ತ್ರದ ಸ್ಥಿತಿ-ದೇಶವು ಅನಂತ ಆಯಾಮದ ಫಲನ ದೇಶಕಲ್ಪನೆಯಾಗಿದೆ.

ಉಲ್ಲೇಖಗಳು 

ಗಣಿತ
ಉದ್ದ

ಜ್ಯಾಮಿತೀಯ ಅಳತೆಗಳಲ್ಲಿ, ಉದ್ದ ಎಂದರೆ ಒಂದು ವಸ್ತುವಿನ ಅತ್ಯಂತ ವಿಸ್ತಾರವಾದ ಆಯಾಮ. ಅಂತರರಾಷ್ಟ್ರೀಯ ಪರಿಮಾಣಗಳ ಪದ್ಧತಿಯಲ್ಲಿ, ಉದ್ದ ಎಂದರೆ ದೂರದ ಅಳತೆಯ ಯಾವುದೇ ಪರಿಮಾಣ. ಇತರ ಸಂದರ್ಭಗಳಲ್ಲಿ, ಉದ್ದವು ಒಂದು ವಸ್ತುವಿನ ಒಂದು ಅಳೆಯಲಾದ ಆಯಾಮವಾಗಿದೆ. ಉದಾಹರಣೆಗೆ, ಅಗಲಕ್ಕಿಂತ ಉದ್ದ ಕಡಿಮೆ ಇರುವಂತೆ ಒಂದು ತಂತಿಯನ್ನು ಕತ್ತರಿಸಲು ಸಾಧ್ಯವಿದೆ.

ಉದ್ದವನ್ನು ಎತ್ತರದಿಂದ ವ್ಯತ್ಯಾಸಮಾಡಬಹುದು. ಎತ್ತರ ಎಂದರೆ ನೆಟ್ಟಗಿನ ವಿಸ್ತಾರ. ಅಗಲ ಎಂದರೆ ಪಾರ್ಶ್ವದಿಂದ ಪಾರ್ಶ್ವಕ್ಕೆ ಇರುವ ದೂರ, ಮತ್ತು ವಸ್ತುವಿನಲ್ಲಿ ಉದ್ದಕ್ಕೆ ಸಮಕೋನದಲ್ಲಿ ಅಳೆಯಲಾಗುತ್ತದೆ. ಉದ್ದವು ಒಂದು ಆಯಾಮದ ಮಾನವಾಗಿದೆ, ಮತ್ತು ವಿಸ್ತೀರ್ಣ ಎರಡು ಆಯಾಮದ ಮಾನವಾಗಿದೆ (ಉದ್ದವನ್ನು ಉದ್ದದಿಂದ ಗುಣಿಸಿದಾಗ) ಮತ್ತು ಘನ ಅಳತೆಯು ಮೂರು ಆಯಾಮದ ಮಾನವಾಗಿದೆ (ಉದ್ದವನ್ನು ಅದರಿಂದಲೇ ಮೂರು ಬಾರಿ ಗುಣಿಸಿದಾಗ). ಬಹುತೇಕ ಏಕಮಾನ ವ್ಯವಸ್ಥೆಗಳಲ್ಲಿ, ಉದ್ದದ ಏಕಮಾನವು ಒಂದು ಮೂಲ ಏಕಮಾನವಾಗಿರುತ್ತದೆ, ಮತ್ತು ಇದರಿಂದ ಇತರ ಏಕಮಾನಗಳನ್ನು ಪಡೆಯಲಾಗುತ್ತದೆ.

ಏಕಮಾನಗಳು 
ಭೌತ ವಿಜ್ಞಾನಗಳು ಮತ್ತು ಶಿಲ್ಪವಿಜ್ಞಾನದಲ್ಲಿ, "ಉದ್ದದ ಏಕಮಾನಗಳ" ಬಗ್ಗೆ ಮಾತನಾಡಿದಾಗ, "ಉದ್ದ" ಶಬ್ದವು "ದೂರ" ಶಬ್ದದೊಂದಿಗೆ ಸಮಾನಾರ್ಥಕವಾಗಿದೆ. ಉದ್ದವನ್ನು ಅಳೆಯಲು ಬಳಸಲಾಗುವ ಹಲವಾರು ಏಕಮಾನಗಳಿವೆ. ಐತಿಹಾಸಿಕವಾಗಿ, ಉದ್ದದ ಏಕಮಾನಗಳನ್ನು ಮಾನವ ಶರೀರದ ಭಾಗಗಳ ಉದ್ದಗಳಿಂದ ಪಡೆದಿರಬಹುದು, ಉದಾಹರಣೆಗೆ ಹೆಜ್ಜೆದಾಪುಗಳ ಸಂಖ್ಯೆಯಲ್ಲಿ ಕ್ರಮಿಸಲಾದ ದೂರ, ಭೂಮಿ ಮೇಲಿನ ಹೆಗ್ಗುರುತುಗಳು ಅಥವಾ ಸ್ಥಳಗಳ ನಡುವಿನ ದೂರ, ಅಥವಾ ಸ್ವೇಚ್ಛಾನುಸಾರವಾಗಿ ಯಾವುದೋ ಸ್ಥಿರ ವಸ್ತುವಿನ ಉದ್ದದಿಂದ ಪಡೆಯಬಹುದು.

ಅಂತರರಾಷ್ಟ್ರೀಯ ಏಕಮಾನ ವ್ಯವಸ್ಥೆಯಲ್ಲಿ (ಎಸ್ಐ), ಮೀಟರ್ ಉದ್ದದ ಮೂಲ ಏಕಮಾನವಾಗಿದೆ ಮತ್ತು ಈಗ ಇದನ್ನು ಬೆಳಕಿನ ವೇಗದ ಪರಿಭಾಷೆಯಲ್ಲಿ ವ್ಯಾಖ್ಯಾನಿಸಲಾಗುತ್ತದೆ. ಮೀಟರ್‍ನಿಂದ ಪಡೆಯಲಾದ ಸೆಂಟಿಮೀಟರ್ ಹಾಗೂ ಕಿಲೊಮೀಟರ್ ಕೂಡ ಸಾಮಾನ್ಯವಾಗಿ ಬಳಸಲಾದ ಏಕಮಾನಗಳಾಗಿವೆ. ಅಮೇರಿಕದ ಬಳಕೆಯ ಏಕಮಾನಗಳಲ್ಲಿ, ಏಕಮಾನಗಳ ಸಾಮ್ರಾಜ್ಯಶಾಹಿ ಪದ್ಧತಿಯಲ್ಲಿ, ಅಂಗುಲ, ಅಡಿ, ಗಜ, ಮತ್ತು ಮೈಲಿ ಸಾಮಾನ್ಯವಾಗಿ ಬಳಸಲಾದ ಉದ್ದದ ಏಕಮಾನಗಳಾಗಿವೆ.

ಖಗೋಳಶಾಸ್ತ್ರದಲ್ಲಿರುವಂತೆ, ಅಂತರಿಕ್ಷದ ವೈಶಾಲ್ಯತೆಯಲ್ಲಿನ ದೂರಗಳನ್ನು ಸೂಚಿಸಲು ಬಳಸಲಾಗುವ ಏಕಮಾನಗಳು ಸಾಮಾನ್ಯವಾಗಿ ಭೂಮಿಯ ಮೇಲೆ ಬಳಸಲಾಗುವ ಏಕಮಾನಗಳಿಗಿಂತ ಹೆಚ್ಚು ಉದ್ದವಾಗಿರುತ್ತವೆ ಮತ್ತು ಇವುಗಳಲ್ಲಿ ಖಗೋಳ ಮಾನ, ಜ್ಯೋತಿರ್ವರ್ಷ, ಮತ್ತು ಪಾರ್ಸೆಕ್ ಸೇರಿವೆ.

ಭೌತಿಕ ಪರಿಮಾಣಗಳು
ಅಭಯ್ ಅಷ್ಟೇಕರ್

ಅಭಯ್ ವಸಂತ್ ಅಷ್ಟೇಕರ್ (ಜನನ ಜುಲೈ ೫,೧೯೪೯) ಒಬ್ಬ ಭಾರತೀಯ ಸೈದ್ಧಾಂತಿಕ ಭೌತಶಾಸ್ತ್ರಜ್ಞ. ಅವರು ಭೌತಶಾಸ್ತ್ರದ ಎಬೆರ್ಲಿ ಪ್ರೊಫೆಸರ್ ಮತ್ತು ಪೆನ್ಸಿಲ್ವೇನಿಯಾ ಸ್ಟೇಟ್ ಯೂನಿವರ್ಸಿಟಿಯ ಗುರುತ್ವ ಭೌತಶಾಸ್ತ್ರ ಮತ್ತು ರೇಖಾಗಣಿತ ಸಂಸ್ಥೆಯ ನಿರ್ದೇಶಕರಾಗಿದ್ದಾರೆ. ಅಶ್ತೆಕರ್ ಅಸ್ಥಿರ ಸೃಷ್ಟಿಕರ್ತರಾಗಿ, ಅವರು ಲೂಪ್ ಕ್ವಾಂಟಮ್ ಗುರುತ್ವ ಮತ್ತು ಅದರ ಉಪಫಲಕ ಲೂಪ್ ಕ್ವಾಂಟಮ್ ಕಾಸ್ಮಾಲಜಿ ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದಾರೆ. ಅವರು ಭೌತವಿಜ್ಞಾನಿಗಳಿಗೆ ಪ್ರವೇಶಿಸಬಹುದಾದ ಲೂಪ್ ಕ್ವಾಂಟಮ್ ಗುರುತ್ವಾಕರ್ಷಣೆಯ ವಿವರಣೆಗಳನ್ನು ಸಹ ಬರೆದಿದ್ದಾರೆ. ೧೯೯೯ ರಲ್ಲಿ, ಅಶ್ತೆಕರ್ ಮತ್ತು ಅವನ ಸಹೋದ್ಯೋಗಿಗಳು ಕಪ್ಪು ಕುಳಿಗೆ ಸಂಬಂಧಿಸಿದ ಎಂಟ್ರೊಪಿಯನ್ನು ಲೆಕ್ಕಹಾಕಲು ಸಾಧ್ಯವಾಯಿತು,ಹಾಕಿಂಗ್ನಿಂದ ೧೯೭೪ ರ ಭವಿಷ್ಯದ ಪರಾಕಾಷ್ಠೆಯನ್ನು ಹೊಂದಿದ್ದಾರೆ.  ಆಕ್ಸ್ಫರ್ಡ್ ಗಣಿತಶಾಸ್ತ್ರಜ್ಞ ಭೌತಶಾಸ್ತ್ರಜ್ಞ ರೋಜರ್ ಪೆನ್ರೋಸ್ ಕ್ವಾಂಟಮ್ ಗುರುತ್ವಾಕರ್ಷಣೆಯ ಬಗ್ಗೆ ಅಶ್ತೆಕರ್ ಅವರ ವಿಧಾನವನ್ನು ವಿವರಿಸಿದ್ದಾನೆ "ಸಾಮಾನ್ಯ ಪರಿಮಾಣತ್ವ 'ಪರಿಮಾಣಾತ್ಮಕ' ಎಲ್ಲಾ ಪ್ರಯತ್ನಗಳಲ್ಲಿ ಅತ್ಯಂತ ಮುಖ್ಯವಾದದ್ದು." ಅಶ್ತೆಕರ್ ಮೇ ೨೦೧೬ ರಲ್ಲಿ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ ಸದಸ್ಯರಾಗಿ ಆಯ್ಕೆಯಾದರು.

ಜೀವನಚರಿತ್ರೆ
ಮುಂಬೈ ಸೇರಿದಂತೆ ಮಹಾರಾಷ್ಟ್ರ ರಾಜ್ಯದಲ್ಲಿ ಅಭಯ್ ಅಷ್ಟೇಕರ್ ಹಲವಾರು ನಗರಗಳಲ್ಲಿ ಬೆಳೆದರು. ಭಾರತದಲ್ಲಿ ತಮ್ಮ ಪದವಿಪೂರ್ವ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ, ಅಶ್ತೆಕರ್ ಆಸ್ಟಿನ್ನ ಟೆಕ್ಸಾಸ್ ವಿಶ್ವವಿದ್ಯಾಲಯದ ಗುರುತ್ವಾಕರ್ಷಣೆಗಾಗಿ ಪದವೀಧರ ಕಾರ್ಯಕ್ರಮದಲ್ಲಿ ಸೇರಿಕೊಂಡರು. ಅವರು ತಮ್ಮ ಪಿ.ಎಚ್.ಡಿ ೧೯೭೮ ರಲ್ಲಿ ರಾಬರ್ಟ್ ಗೆರೋಚ್ ಮೇಲ್ವಿಚಾರಣೆಯಲ್ಲಿ ಚಿಕಾಗೊ ವಿಶ್ವವಿದ್ಯಾನಿಲಯದಲ್ಲಿ ಮತ್ತು ಪೆನ್ ಸ್ಟೇಟ್ನಲ್ಲಿ ನೆಲೆಸುವ ಮೊದಲು ಆಕ್ಸ್ಫರ್ಡ್, ಪ್ಯಾರಿಸ್, ಸೈರಾಕ್ಯೂಸ್ನಲ್ಲಿ ಹಲವಾರು ನೇಮಕಾತಿಗಳನ್ನು ನಡೆಸಿದರು.

ಧಾರ್ಮಿಕ ದೃಷ್ಟಿಕೋನಗಳು
ಡಾ. ಅಭಯ್ ಅಷ್ಟೇಕರ್ ಅವರು ನಾಸ್ತಿಕರಾಗಿದ್ದಾರೆ, ಆದರೂ ಅವರು ಭಾರತೀಯ ಮತ್ತು ಪೂರ್ವದ ತತ್ತ್ವಶಾಸ್ತ್ರ, ಟಾವೊ ಮತ್ತು ಝೆನ್ ಸಂಪ್ರದಾಯಗಳನ್ನು ಓದುತ್ತಾರೆ. ಇದಲ್ಲದೆ, ಅವರು ಕೆಲಸದ ಬಗ್ಗೆ ಅವರ ವರ್ತನೆಗೆ ಸಂಬಂಧಿಸಿದಂತೆ ಭಗವದ್ಗೀತೆಯಿಂದ  ಸ್ಫೂರ್ತಿ ಪಡೆದುಕೊಳ್ಳುತ್ತಾರೆ ಎಂದು ಹೇಳಿದ್ದಾರೆ.

ಪುಸ್ತಕಗಳು
ಎ. ಮ್ಯಾಗ್ನೊನ್ ಮತ್ತು ಎ. ಅಶ್ಟೆಕರ್, ಎ. ಎಲೀ ಕಾರ್ಟನ್ನ ಕೆಲಸದ ಫ್ರೆಂಚ್ ಭಾಷಾಂತರ, ಎ ಟ್ರುಟ್ಮ್ಯಾನ್, ಬಿಬ್ಲಿಯೊಪೊಲಿಸ್, ನೇಪಲ್ಸ್,೧೯೮೬, ೧೯೯ ಪುಟಗಳ ಕಾಮೆಂಟರಿ ಮತ್ತು ಮುನ್ನುಡಿಯೊಂದಿಗೆ "ಸುರ್ ಲೆಸ್ ವೇರಿಯೆಟ್ಸ್ ಎ ಕಾನೆಕ್ಸಿಯಾನ್ ಅಫೈನ್ ಎಟ್ ಲಾ ರಿಲೇಟಿವೈಟ್ ಜೆನೆರಲ್".
ಎ. ಅಷ್ಟೇಕರ್, ಅಸಿಂಪ್ಟೋಟಿಕ್ ಕ್ವಾಂಟೈಸೇಶನ್. ಬಿಬ್ಲಿಯೊಪೊಲಿಸ್, ನೇಪಲ್ಸ್, ೧೯೮೭,೧೦೭ ಪುಟಗಳು.
ಎ. ಅಷ್ಟೇಕರ್, (ಆಹ್ವಾನಿತ ಕೊಡುಗೆಗಳೊಂದಿಗೆ) ಕೆನೋನಿಕಲ್ ಗ್ರಾವಿಟಿನಲ್ಲಿ ನ್ಯೂ ಪರ್ಸ್ಪೆಕ್ಟಿವ್ಸ್. ಬಿಬ್ಲಿಯೊಪೊಲಿಸ್, ನೇಪಲ್ಸ್,೧೯೮೮, ೩೨೪ಪುಟಗಳು.
ಎ. ಅಷ್ಟೇಕರ್ ಮತ್ತು ಜೆ. ಸ್ಟಚೆಲ್, ಸಂಪಾದಕರು; ಕ್ವಾಂಟಮ್ ಗ್ರಾವಿಟಿ ಕಾನ್ಸೆಪ್ಚುವಲ್ ತೊಂದರೆಗಳು. ೧೯೮೮ ಓಸ್ಗುಡ್ ಹಿಲ್ ಸಮ್ಮೇಳನದ ಪ್ರಕ್ರಿಯೆಗಳು (ಬಿರ್ಖೌಸರ್, ಎನ್. ವೈ., ೧೯೯೧), ೬೦೨ ಪುಟಗಳು.
ಎ. ಅಷ್ಟೇಕರ್, ನಾನ್-ಪರ್ಟಬರ್ಟಿವ್ ಕೆನೋನಿಕಲ್ ಗ್ರಾವಿಟಿ, (ಆರ್.ಎಸ್. ಟೇಟ್ ಸಹಯೋಗದೊಂದಿಗೆ ಸಿದ್ಧಪಡಿಸಿದ ಟಿಪ್ಪಣಿಗಳು), (ವರ್ಲ್ಡ್ ಸೈಂಟಿಫಿಕ್ ಸಿಂಗಪೂರ್, ೧೯೯೧), ೩೩೪ ಪುಟಗಳಲ್ಲಿ ಉಪನ್ಯಾಸಗಳು.
ಎ. ಅಷ್ಟೇಕರ್, ಆರ್.ಸಿ. ಕೋಹೆನ್, ಡಿ. ಹೊವಾರ್ಡ್, ಜೆ. ರೆನ್, ಎಸ್. ಸರ್ಕಾರ್ ಮತ್ತು ಎ. ಶಿಮೊನಿ (ಸಂಪಾದಕರು), ರಿವಿಸಿವಿಸ್ತ್ ಫೌಂಡೇಶನ್ಸ್ ಆಫ್ ರಿಲೇಟಿವಿಸ್ಟಿಕ್ ಫಿಸಿಕ್ಸ್, ಫೆಸ್ಟ್ಸ್ಪ್ರಿಫ್ಟ್ ಇನ್ ಜಾನ್ ಗೌಚೆಲ್, ಬಾಸ್ಟನ್ ಸ್ಟಡೀಸ್ ಇನ್ ಫಿಲಾಸಫಿ ಆಫ್ ಸೈನ್ಸ್, ಸಂಪುಟ ೨೩೪, (ಕ್ಲುವರ್ ಅಕಾಡೆಮಿಕ್, ೨೦೦೩ ).

ಉಲ್ಲೇಖಗಳು

ವಿಜ್ಞಾನಿಗಳು
ಗುಣಮಟ್ಟ ನಿಯಂತ್ರಣ

ಗುಣಮಟ್ಟ ನಿಯಂತ್ರಣ, ಅಥವಾ ಕ್ಯೂಸಿ  ಉತ್ಪಾದನೆಯಲ್ಲಿ ಒಳಗೊಂಡಿರುವ ಎಲ್ಲಾ ಅಂಶಗಳ ಗುಣಮಟ್ಟವನ್ನು ಪರಿಶೀಲಿಸುವ ಪ್ರಕ್ರಿಯೆ. ಐಎಸ್ಓ-9000(ISO 9000) ರ ಪ್ರಕಾರ  ಗುಣಮಟ್ಟ ನಿಯಂತ್ರಣ "ಗುಣಮಟ್ಟದ ಅಗತ್ಯತೆಗಳನ್ನು ಪೂರೈಸುವಲ್ಲಿ ಕೇಂದ್ರೀಕರಿಸಿದ ಗುಣಮಟ್ಟದ ನಿರ್ವಹಣೆಯ ಒಂದು ಭಾಗ" ಎಂದು ವ್ಯಾಖ್ಯಾನಿಸಲಾಗಿದೆ . 

ಈ ವಿಧಾನವು ಐಎಸ್ಓ-900೧(ISO 9001)ರ ಮಾನದಂಡದ ಪ್ರಕಾರ  ಮೂರು ಅಂಶಗಳ ಮೇಲೆ ಒತ್ತು ನೀಡುತ್ತದೆ. 
ನಿಯಂತ್ರಣ, ಉದ್ಯೋಗ ನಿರ್ವಹಣೆ, ವ್ಯಾಖ್ಯಾನಿತ ಮತ್ತು ಉತ್ತಮವಾಗಿ ನಿರ್ವಹಿಸಿದ ಕಾರ್ಯವಿಧಾನ, ಕಾರ್ಯಕ್ಷಮತೆ ಮತ್ತು ಸಮಗ್ರತೆ ಮಾನದಂಡಗಳು, ಮತ್ತು ದಾಖಲೆಗಳ ಗುರುತಿಸುವಿಕೆ
ಜ್ಞಾನ, ಕೌಶಲಗಳು, ಅನುಭವ ಮತ್ತು ವಿದ್ಯಾರ್ಹತೆಗಳಂತಹ ಸ್ಪರ್ಧಾತ್ಮಕತೆ
ಸಿಬ್ಬಂದಿ, ಸಮಗ್ರತೆ, ಆತ್ಮವಿಶ್ವಾಸ, ಸಾಂಸ್ಥಿಕ ಸಂಸ್ಕೃತಿ, ಪ್ರೇರಣೆ, ತಂಡದ ಸ್ಫೂರ್ತಿ ಮತ್ತು ಗುಣಮಟ್ಟದ ಸಂಬಂಧಗಳಂತಹ ಅಂಶಗಳು.ಈ ಮೂರು ಅಂಶಗಳಲ್ಲಿ ಯಾವುದೇ ರೀತಿಯಲ್ಲಿ ಕೊರತೆಯಿದ್ದರೆ ಉತ್ಪನ್ನಗಳ ಗುಣಮಟ್ಟ ಅಪಾಯದಲ್ಲಿರುತ್ತದೆ.

ಗುಣಮಟ್ಟ ನಿಯಂತ್ರಣದ ಒಂದು ಪ್ರಮುಖ ಅಂಶವೆಂದರೆ ತಪಾಸಣೆ ಇಲ್ಲಿ  ಭೌತಿಕ ಉತ್ಪನ್ನವನ್ನು ವಿವಿಧ ಉಪಕರಣಗಳನ್ನು ಉಪಯೋಗಿಸಿ  ಪರೀಕ್ಷಿಸಲಾಗುತ್ತದೆ  (ಅಥವಾ ಸೇವೆಯ ಅಂತಿಮ ಫಲಿತಾಂಶಗಳನ್ನು ವಿಶ್ಲೇಷಿಸಲಾಗುತ್ತದೆ).ಗುಣಮಟ್ಟ ನಿಯಂತ್ರಣಕ್ಕೆ  ಸ್ವೀಕಾರಾರ್ಹ ಉತ್ಪನ್ನ ಮತ್ತು  ದೋಷಗಳ ಪಟ್ಟಿಗಳ ಮತ್ತು ವಿವರಣೆಯೊಂದಿಗೆ ಗುಣಮಟ್ಟ ನಿಯಂತ್ರಕರಿಗೆ   ಒದಗಿಸಲಾಗುತ್ತದೆ. ಉದಾಹರಣೆಗಾಗಿ ಬಿರುಕುಗಳು ಅಥವಾ ಮೇಲ್ಮೈ ಕಳಂಕಗಳು ಇತ್ಯಾದಿ.

ಇತಿಹಾಸ
ಆರಂಭಿಕ ಕಲ್ಲಿನ ಉಪಕರಣಗಳು ಯಾವುದೇ ರಂಧ್ರಗಳನ್ನು ಹೊಂದಿರಲಿಲ್ಲ ಮತ್ತು ಪರಸ್ಪರ ಬದಲಾಯಿಸಬಹುದಾದ ಭಾಗಗಳಾಗಿ ವಿನ್ಯಾಸಗೊಳಿಸಲ್ಪಟ್ಟಿರಲಿಲ್ಲ.ನಂತರ ಸಾಮೂಹಿಕ ಉತ್ಪಾದನೆಯು ಒಂದೇ ಆಯಾಮದ  ಮತ್ತು ವಿನ್ಯಾಸದೊಂದಿಗೆ ಭಾಗಗಳನ್ನು ಮತ್ತು ವ್ಯವಸ್ಥೆಯ ರಚನೆಗೆ ಪ್ರಕ್ರಿಯೆಗಳನ್ನು ಸ್ಥಾಪಿಸಿದವು,ಆದರೆ ಈ ಪ್ರಕ್ರಿಯೆಗಳು ಏಕರೂಪವಾಗಿರುವುದಿಲ್ಲ ಮತ್ತು ಹೀಗಾಗಿ ಕೆಲವು ಗ್ರಾಹಕರು  ಅತೃಪ್ತರಾಗಿದ್ದರು.ನಂತರ  ಗುಣಮಟ್ಟ ನಿಯಂತ್ರಣವು ಪರೀಕ್ಷಾ ಉತ್ಪನ್ನಗಳ ಕಾರ್ಯವನ್ನು ಪ್ರತ್ಯೇಕಿಸಿ ,ಉತ್ಪನ್ನ ಬಿಡುಗಡೆಯನ್ನು ಅನುಮತಿಸುವ ಅಥವಾ ನಿರಾಕರಿಸುವ ನಿರ್ಧಾರದಿಂದ ದೋಷಗಳನ್ನು ಬಹಿರಂಗಪಡಿಸಲು ಹೊಸ  ಪ್ರಕ್ರಿಯೆ ಆರಂಭಿಸಲಾಯಿತು. ಗುತ್ತಿಗೆ ಕೆಲಸಕ್ಕಾಗಿ, ವಿಶೇಷವಾಗಿ ಸರ್ಕಾರಿ ಏಜೆನ್ಸಿಗಳು ನೀಡುವ ಕೆಲಸ, ಒಪ್ಪಂದ ನಿಯಂತ್ರಣವನ್ನು ನವೀಕರಿಸದೇ ಇರುವ ಪ್ರಮುಖ ಕಾರಣಗಳಲ್ಲಿ ಗುಣಮಟ್ಟದ ನಿಯಂತ್ರಣ ಸಮಸ್ಯೆಗಳು ಸೇರಿವೆ
ಆರಂಭದಲ್ಲಿ ಗುಣಮಟ್ಟದ ನಿಯಂತ್ರಣದ ಸರಳ ರೂಪವು ಅಪೇಕ್ಷಿತ ವಸ್ತುವಿನ  ರೇಖಾಚಿತ್ರ ಆಗಿತ್ತು.ರೇಖಾಚಿತ್ರ ವಸ್ತುವಿನ ಜೊತೆ ಹೊಂದಿಕೆಯಾಗದಿದ್ದಲ್ಲಿ, ಸರಳವಾಗಿ ಅಂಗೀಕರಿಸು, ಅಥವಾ ನಿರಾಕರಿಸಲಾಹಗುತಿತ್ತು.ಆದಾಗ್ಯೂ, ತಯಾರಕರು ಶೀಘ್ರದಲ್ಲೇ ಭಾಗಗಳು ತಮ್ಮ ಚಿತ್ರಣವನ್ನು ನಿಖರವಾಗಿ ಮಾಡಲು ಕಷ್ಟಕರ ಮತ್ತು ದುಬಾರಿ ಎಂದು  ಅರಿವಾಯಿತು.ಹಾಗಾಗಿ 1840 ರ ಸುಮಾರಿಗೆ ಒಪ್ಪುವಬೇರ್ಮೆಚ(tolarance)  ಮಿತಿಗಳನ್ನು ಪರಿಚಯಿಸಲಾಯಿತು, ಇದರಲ್ಲಿ ಅದರ ಭಾಗಗಳು ಮಿತಿಯೊಳಗೆ ಅಳತೆಮಾಡಿದರೆ ವಿನ್ಯಾಸವು ಕಾರ್ಯನಿರ್ವಹಿಸುತ್ತದೆ. ಹೀಗಾಗಿ ಪ್ಲಗ್ ಗೇಜ್ಗಳು ಮತ್ತು ರಿಂಗ್ ಗೇಜ್ಗಳಂತಹ ಸಾಧನಗಳನ್ನು ಬಳಸಿಕೊಂಡು ಗುಣಮಟ್ಟವನ್ನು ನಿಖರವಾಗಿ ವ್ಯಾಖ್ಯಾನಿಸಲಾಯಿತು.ಆದಾಗ್ಯೂ,ಇದು ದೋಷದ ಪ್ರಮಾಣವನ್ನು ಕಡಿಮೆ ಮಾಡಲು ಪ್ರಯತ್ನಿಸುತ್ತದೆ.ಇದು ದೋಷಯುಕ್ತ ವಸ್ತುಗಳ ಸಮಸ್ಯೆಯನ್ನು ಪರಿಹರಿಸಲಿಲ್ಲ; ತ್ಯಾಜ್ಯವನ್ನು ಮರುಬಳಕೆ ಮಾಡುವುದು ಅಥವಾ ಹೊರಹಾಕುವಿಕೆಯು ಉತ್ಪಾದನೆಯ ವೆಚ್ಚಕ್ಕೆ ಸೇರಿಸುತ್ತದೆ,ಗುಣಮಟ್ಟದ ನಿಯಂತ್ರಣ ಸಮಸ್ಯೆಗಳಿಗೆ ಪ್ರಾಶಸ್ತ್ಯ ನೀಡಲು ಮತ್ತು ಅವುಗಳ ಬಗ್ಗೆ ತಿಳಿಸದೆ ಬಿಡಬೇಕೇ ಅಥವಾ ಉತ್ಪಾದನೆಯ ಸುಧಾರಣೆ ಮತ್ತು ಸ್ಥಿರೀಕರಣ ಮಾಡಲು ಗುಣಮಟ್ಟದ ಭರವಸೆ ತಂತ್ರಗಳನ್ನು ಬಳಸಲು ಹಲವಾರು ವಿಧಾನಗಳನ್ನು ಪ್ರಸ್ತಾಪಿಸಲಾಗಿದೆ.

ಗಮನಾರ್ಹವಾದ ವಿಧಾನಗಳು
ಗುಣಮಟ್ಟದ ನಿಯಂತ್ರಣಕ್ಕೆ ತಮ್ಮದೇ ಆದ ವಿಶಿಷ್ಟ ವಿಧಾನಗಳನ್ನು ಹೆಸರಿಸಲು ಪ್ರತ್ಯೇಕ ಸಲಹೆಗಾರರು ಮತ್ತು ಸಂಸ್ಥೆಗಳಿಗೆ ಪ್ರವೃತ್ತಿ ಇದೆ - ಇವುಗಳಲ್ಲಿ ಕೆಲವು ವ್ಯಾಪಕ ಬಳಕೆಯಲ್ಲಿ ಕೊನೆಗೊಂಡಿದೆ.

ಉಲ್ಲೇಖಗಳು

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಉತ್ಪನ್ನ ನಿರ್ವಹಣೆ
ದ್ವಿಪದ ಹೆಸರು

ದ್ವಿಪದ ಹೆಸರು ಅಥವಾ ದ್ವಿಪದ ನಾಮಕರಣ ಜೀವಶಾಸ್ತ್ರದಲ್ಲಿ ಜೀವಿಗಳ ಪ್ರಭೇದಗಳನ್ನು ಗುರುತಿಸಲು ಎರಡು ಪದಗಳನ್ನು ಬಳಸುವ ನಾಮಕರಣ ಪದ್ಧತಿಯಾಗಿದೆ. ದ್ವಿಪದ ನಾಮಕರಣದ ಪ್ರಥಮ ಪದವು ಜೀವಿಯ ಕುಲವನ್ನು ಸೂಚಿಸಿದರೆ, ದ್ವಿತೀಯ ಪದವು ಪ್ರಭೇದಯನ್ನು ಸೂಚಿಸುತ್ತದೆ. ಸಾಮಾನ್ಯವಾಗಿ ಎರಡೂ ಪದಗಳನ್ನು ಲ್ಯಾಟಿನ್ ವ್ಯಾಕರಣದಲ್ಲಿ ರೂಪಿಸಲಾಗುತ್ತದೆ. ದ್ವಿಪದ ನಾಮಕರಣದ ಪ್ರಥಮ ಪದದ ಮೊದಲನೇಯ ಅಕ್ಷರವು ದೊಡ್ಡಕ್ಷರದಲ್ಲಿದ್ದು (ಇದು ರೋಮನ್ ಲಿಪಿಗೆ ಅನ್ವಯವಾಗುತ್ತದೆ), ಇನ್ನಿತರ ಅಕ್ಷರಗಳು ಹಾಗು ಪದವು ಸಣ್ಣಕ್ಷರದಲ್ಲಿರುತ್ತವೆ. ದ್ವಿಪದ ಹೆಸರುಗಳನ್ನು ಬರೆದಾಗ ಅಡಿಗೆರೆಯೊಂದಿಗೆ, ಹಾಗು ಮುದ್ರಿಸಿದಾಗ ಇಟ್ಯಾಲಿಕ್ ರೂಪದಲ್ಲಿರಬೇಕು. ಉದಾಹರಣೆಗೆ, ಸಾಮಾನ್ಯ ನೆಲಗಪ್ಪೆಯು ದತ್ತಾಫ್ರಿನಸ್ ಕುಲದ ದತ್ತಾಫ್ರಿನಸ್ ಮೆಲಾನೊಸ್ಟಿಕ್ಟಸ್ ಪ್ರಭೇದಕ್ಕೆ ಸೇರಿದೆ. ತಮ್ಮ ಕೃತಿ ಸ್ಪೀಷೀಸ್ ಪ್ಲಾಂಟೇರಮ್ನಲ್ಲಿ ಈ ಪದ್ಧತಿಯನ್ನು ಮೊದಲ ಬಾರಿಗೆ ಪರಿಚಯಿಸಿದ ಕರೋಲಸ್ ಲಿನ್ನಾಯೆಸ್ರವರನ್ಜು ಈ ವೈಜ್ಞಾನಿಕ ನಾಮಕರಣ ಪದ್ಧತಿಯ ಹರಿಕಾರ ಎನ್ನಲಾಗಿದೆ.

ಪ್ರಸ್ತುತ ದ್ವಿಪದ ನಾಮಕರಣ ಪದ್ಧತಿಯನ್ನು ಹಲವಾರು ಅಂತಾರಾಷ್ಟ್ರೀಯವಾಗಿ ಒಪ್ಪಿಗೆಯಾದ ನಿಯಮಾವಳಿಗಳು ನಿರ್ದೇಶಿಸುತ್ತವೆ. ಅವುಗಳಲ್ಲಿ ಮುಖ್ಯವಾಗಿ ಪ್ರಾಣಿಗಳಿಗೆ ಅಂತಾರಾಷ್ಟ್ರೀಯ ಪ್ರಾಣಿಶಾಸ್ತ್ರೀಯ ನಾಮಕರಣ ನಿಯಮಗಳು, ಪಾಚಿ, ಶಿಲೀಂಧ್ರ ಮತ್ತು ಸಸ್ಯಗಳಿಗೆ  ಅಂತಾರಾಷ್ಟ್ರೀಯ ಪಾಚಿ, ಶಿಲೀಂಧ್ರ ಮತ್ತು ಸಸ್ಯ ನಾಮಕರಣ ನಿಯಮಗಳು ಮಾರ್ಗದರ್ಶಿಯಾಗಿ ಕಾರ್ಯನಿರ್ವಹಿಸುತ್ತವೆ.

ಉಲ್ಲೇಖಗಳು

ಜೀವಶಾಸ್ತ್ರ
ಸ್ಲಾತ್

ಸ್ಲಾತ್‍ ಮರಗಳ  ಮೇಲೆ ವಾಸಿಸುವ ಒಂದು ಸಸ್ತನಿ ಪ್ರಾಣಿ. ದಕ್ಷಿಣ ಅಮೆರಿಕ ಹಾಗೂ ಮಧ್ಯ ಅಮೆರಿಕದ ಸಮಶೀತೋಷ್ಣ ವಲಯದ ಮಳೆಕಾಡುಗಳಲ್ಲಿ ಕಂಡುಬರುತ್ತವೆ. ಜೀವನದ ಬಹುಭಾಗವನ್ನು ಮರಗಳ ಮೇಲೆ ತಲೆಕೆಳಗಾಗಿ ಕಳೆಯುತ್ತವೆ. ಸ್ಲಾತ್ ಗಳಲ್ಲಿ ಎರಡು ಬೆರಳಿನ ಸ್ಲಾತ್ ಹಾಗೂ ಮೂರು ಬೆರಳಿನ ಸ್ಲಾತ್ ಎಂಬ ಎರಡು ವಿಧಗಳಿವೆ.

ಇದರ ಬಹಳ ನಿಧಾನ ಗತಿಯ ಚಯಾಪಚಯ(ಮೆಟಬಾಲಿಸಮ್)  ಹಾಗೂ ಚಲನೆಯಿಂದಾಗಿ ಇದಕ್ಕೆ ಸ್ಲಾತ್ ಎಂಬ ಹೆಸರು ಬಂದಿದೆ. ಸ್ಲಾತ್ ಎಂಬುದರ ಅರ್ಥ ನಿಧಾನ (slow). ಇವುಗಳ ಮುಖ್ಯ ಆಹಾರ ಎಲೆಗಳಾಗಿರುವುದರಿಂದ, ಅಂತಹ ಕಡಿಮೆ ಶಕ್ತಿಯನ್ನು ಉತ್ಪಾದಿಸುವ ಆಹಾರಕ್ಕೆ ತಕ್ಕುದಾಗಿ ಮತ್ತು ಬೆಕ್ಕು, ಹದ್ದು ಮುಂತಾದ ಬೇಟೆಗಾರ ಪ್ರಾಣಿಗಳ ಕಣ್ಣಿನಿಂದ ತಪ್ಪಿಸಿಕೊಳ್ಳುವುದಕ್ಕಾಗಿ ಈರೀತಿ ವಿಕಾಸ ಹೊಂದಿದೆ.

ಇವು ನೆಲದ ಮೇಲೆ ಅಸಹಾಯಕ ಪ್ರಾಣಿಗಳಾಗಿವೆ, ಆದರೆ ನೀರಿನಲ್ಲಿ ಈಜಬಲ್ಲವು. ಇವುಗಳ ಮೈಮೇಲೆ ಇರುವ ದಟ್ಟವಾದ ಕೂದಲಿನ ಮೇಲೆ ಹಸಿರು ಪಾಚಿ ಬೆಳೆದಿರುತ್ತದೆ. ಇದು ಸ್ಲಾತ್ ಗಳಿಗೆ ಛದ್ಮವೇಷ (camouflage) ಧರಿಸಲು ನೆರವಾಗುತ್ತದೆ. ಇವುಗಳಿಂದ ಸ್ಲಾತ್ ಗೆ ಪೋಷಕಾಂಶಗಳೂ ದೊರೆಯುತ್ತದೆ. ಈ ಪಾಚಿಗಳು ಕೆಲವು ಜಾತಿಯ ಪತಂಗಗಳಿಗೂ ಆಹಾರವಾಗಿದ್ದು ಆ ಪತಂಗಗಳು ಕೇವಲ ಸ್ಲಾತ್ ಮೈಮೇಲೆ ಮಾತ್ರ ಬೆಳೆಯುವಂತವಾಗಿದ್ದು ’ಸ್ಲಾತ್ ಪತಂಗ’ಗಳೆಂದೇ ಕರೆಯಲ್ಪಡುತ್ತವೆ.

ದೇಹಲಕ್ಷಣಗಳು

ಸ್ಲಾತ್‍ಗಳು ಸಾಮಾನ್ಯವಾಗಿ ೬೦ ರಿಂದ ೮೦ ಸೆಂ.ಮೀ. ಉದ್ದ ಹಾಗೂ ೩.೬ ರಿಂದ ೭.೭ ಕಿಲೋ ಭಾರವಿರುತ್ತವೆ. ಎರಡು ಬೆರಳಿನ ಸ್ಲಾತ್‍ಗಳು ಸ್ವಲ್ಪ ದೊಡ್ಡ ಗಾತ್ರದಾಗಿರುತ್ತವೆ. ಸ್ಲಾತ್‍ಗಳ ಕೈಗಳು ಉದ್ದವಾಗಿದ್ದು, ಗುಂಡಾಕಾರದ ತಲೆ ಮತ್ತು ಸಣ್ಣ ಕಿವಿಗಳನ್ನು ಹೊಂದಿರುತ್ತವೆ. ಮೂರುಬೆರಳಿನ ಸ್ಲಾತ್‍ಗಳಿಗೆ ೫ರಿಂದ ೬ ಸೆಂ.ಮೀ. ಉದ್ದದ ಬಾಲವಿರುತ್ತದೆ. ಬಹುತೇಕ ಎಲ್ಲಾ ಸಸ್ತನಿಗಳಿಗೆ ಏಳು ಕುತ್ತಿಗೆಯ ಮೂಳೆ (cervical vertebrae)ಗಳಿರುತ್ತವೆ. ಆದರೆ ಎರಡು ಬೆರಳಿನ ಸ್ಲಾತ್ ಗೆ ಒಂಬತ್ತು ಹಾಗೂ ಮೂರುಬೆರಳಿನ ಸ್ಲಾತ್‍ಗೆ ಆರು ಮೂಳೆಗಳಿರುತ್ತವೆ. ಇದರಿಂದ ಅವುಗಳ ಕುತ್ತಿಗೆಯನ್ನು ೨೭೦ಡಿಗ್ರಿಗಳಷ್ಟು ತಿರುಗಿಸಲು ಸಾಧ್ಯವಾಗುತ್ತದೆ. 

ಇವುಗಳು ಬಣ್ಣಗಳನ್ನು ಗುರುತಿಸುವ ದೃಷ್ಟಿ ಹೊಂದಿರುತ್ತವೆ. ಆದರೆ ಇವುಗಳ ದೃಷ್ಟಿಶಕ್ತಿ ಹಾಗೂ ಶ್ರವಣಶಕ್ತಿ ಉತ್ತಮವಾಗಿರುವುದಿಲ್ಲ. ಆದ್ದರಿಂದ ಇವು ವಾಸನೆ ಮತ್ತು ಸ್ಪರ್ಶದ ಮೂಲಕ ಆಹಾರ ಹುಡುಕುತ್ತದೆ.

ಅವುಗಳ ಚಯಾಪಚಯಕ್ರಿಯೆ (ಮೆಟಬಾಲಿಸಂ) ಗತಿಯು ಬಹಳ ನಿಧಾನದ್ದಾಗಿದೆ. ದೇಹ ಉಷ್ಣತೆ ಕಡಿಮೆ ಇರುತ್ತದೆ. (30 ರಿಂದ 34 °C) ಚಟುವಟಿಕೆಯಲ್ಲಿದ್ದಾಗಿನ ದೇಹದ ಉಷ್ಣತೆಗಿಂತ ವಿಶ್ರಾಂತಿಯಲ್ಲಿ ಇನ್ನೂ ಉಷ್ಣತೆ ಕಡಿಮೆಯಾಗಿರುತ್ತದೆ. ಇವುಗಳ ದೇಹದ ಉಷ್ಣತೆಯು ಹೊರಗಿನ ವಾತಾವರಣಕ್ಕೆ ತಕ್ಕಂತೆ ಬದಲಾಗುವಂತದ್ದಾಗಿದೆ.(ಸುಮಾರು ೨೫ ರಿಂದ ೩೫°C). ೨೦ °C ಅಷ್ಟು ಕೆಳಗೂ ಹೋಗಬಲ್ಲುದು. ಇವುಗಳ ಮೈಮೇಲಿನ ಕೂದಲು ಇತರ ಸಸ್ತನಿಗಳ ಮೈಮೇಲೆ ಬೆಳೆಯುವ ಕೂದಲಿನ ವಿರುದ್ಧ ದಿಕ್ಕಿನಲ್ಲಿ ಬೆಳೆಯುತ್ತದೆ. ಇವು ಮರಗಳಲ್ಲಿ ತಲೆಕೆಳಗಾಗಿರುವುದರಿಂದ ವಾತಾವರಣದಿಂದ ಸೂಕ್ತರಕ್ಷಣೆಗಾಗಿ ಈ ರೀತಿ ವಿಕಾಸವಾಗಿದೆ.

ಇವುಗಳ ಕೈಗಳು ನೇತಾಡಲು ಹಾಗೂ ಬಿಗಿಯಾಗಿ ಹಿಡಿದುಕೊಳ್ಳಲು ರೂಪುಗೊಂಡಿವೆ. ಅವುಗಳ ವಿಶೇಷ ರೀತಿಯ ಕಾಲು ಹಾಗೂ ಕೈಗಳು ಉದ್ದವಾಗಿ ಬಾಗಿದ ಪಂಜವನ್ನು ಹೊಂದಿದ್ದು ಹೆಚ್ಚು ಶ್ರಮವಿಲ್ಲದೇ ಕೊಂಬೆಗಳಲ್ಲಿ ನೇತಾಡಲು ಸಹಾಯವಾಗುವಂತಿವೆ.

ಆಹಾರ
ಸಿಕ್ರೋಪಿಯಾ ಮರದ ಎಲೆಗಳೇ ಇವುಗಳ ಮುಖ್ಯ ಆಹಾರವಾಗಿದೆ. ಎರಡುಬೆರಳಿನ ಸ್ಲಾತ್‍ಗಳು ಇದರ ಜೊತೆ ಕೀಟ, ಹಣ್ಣು, ಹಲ್ಲಿ ಮುಂತಾದವುಗಳನ್ನು ತಿನ್ನುತ್ತವೆ.

ವಂಶಾಭಿವೃದ್ಧಿ ಮತ್ತು ಆಯಸ್ಸು
ಇವುಗಳ ಗರ್ಭಾವಧಿ ಆರುತಿಂಗಳು (ಮೂರು ಬೆರಳಿನ ಸ್ಲಾತ್) ಹಾಗೂ ಹನ್ನೆರಡು ತಿಂಗಳು (ಎರಡು ಬೆರಳಿನ ಸ್ಲಾತ್) ಆಗಿದ್ದು ಒಮ್ಮೆ ಒಂದು ಮರಿಗೆ ಜನ್ಮ ನೀಡುತ್ತದೆ. ಸಾಮಾನ್ಯವಾಗಿ ಮರಿಗಳು ಐದುತಿಂಗಳು ತಾಯಿಯ ಜೊತೆಗೆ ಇರುತ್ತದೆ.

ಇವುಗಳ ಸರಾಸರಿ ಆಯಸ್ಸು ೨೦ ವರ್ಷಗಳಾಗಿದ್ದು ಪಾಲನೆಯಲ್ಲಿಟ್ಟಾಗ ೩೦ ವರ್ಷದವರೆಗೂ ಜೀವಿಸಬಲ್ಲವು.

ಉಲ್ಲೇಖಗಳು

ವನ್ಯಜೀವಿಗಳು
ಸಸ್ತನಿ ಪ್ರಾಣಿಗಳು
ಕಶೇರಕುಗಳು
ಸಿಗ್ನೇಚರ್ ಜೇಡ

ಸಿಗ್ನೇಚರ್ ಜೇಡ ಎಂಬುದು ವಿಶ್ವದ ಅನೇಕ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಕಂಡುಬರುವ ಒಂದು ಬಗೆಯ ಜೇಡ. ಆರ್ಗಿಯೋಪ್ ಅನುಸುಜ ಎಂಬುದು ಇದರ ವೈಜ್ಞಾನಿಕ ಹೆಸರು. ತನ್ನ ಬಲೆಯ ಮೇಲೆ ಇದು ಮೂಡಿಸುವ ’ಸಹಿ’ (ಸಿಗ್ನೇಚರ್)ಯಂತಹ ಗುರುತಿನ ಕಾರಣದಿಂದಾಗಿ ಇದು ಸಿಗ್ನೇಚರ್ ಜೇಡ ಎಂದು ಕರೆಯಲ್ಪಡುತ್ತದೆ. ಇದು ತನ್ನ ಬಲೆಯಲ್ಲಿ ನಾಲ್ಕು ಕಡೆಗಳಲ್ಲಿ ’X’ ಆಕಾರದ ತುದಿಯಲ್ಲಿ ಬಿಳಿಬಣ್ಣದ ಜಿಗ್ ಜಾಗ್ ಗೆರೆಗಳನ್ನು ರಚಿಸುತ್ತದೆ. ಹಾಗಾಗಿ ಇದು ರೈಟಿಂಗ್ ಜೇಡ, ದಸ್ಕತ್ ಜೇಡ ಮುಂತಾದ ಹೆಸರುಗಳಿಂದ ಕರೆಯಲ್ಪಡುತ್ತದೆ. ತೋಟಗಳಲ್ಲಿ, ಉದ್ಯಾನಗಳಲ್ಲಿ ಸಾಮಾನ್ಯವಾಗಿ ಕಾಣುವುದರಿಂದ ಇದನ್ನು ಗಾರ್ಡನ್ ಜೇಡ ಎನ್ನುತ್ತಾರೆ. ದಕ್ಷಿಣ ಏಶಿಯಾದಲ್ಲಿ ಸೀಶೇಲ್ಸ್ ದ್ವೀಪಗಳಿಂದ ಹಿಡಿದು ಭಾರತದ ಪ್ರದೇಶಗಳಲ್ಲೆಲ್ಲಾ ಕಂಡುಬರುತ್ತದೆ. ಮಾಲ್ಡೀವ್ಸ್ ದ್ವೀಪಗಳಲ್ಲೂ ಕಾಣಸಿಗುತ್ತದೆ. 

ಹೆಣ್ಣು ಜೇಡವು ಬಲೆ ನಡುವಿನಲ್ಲಿ ತಲೆಕೆಳಗಾಗಿ ಎರಡೆರಡು ಕಾಲುಗಳನ್ನು ಜೋಡಿಸಿಕೊಂಡು ಕೂತಿರುತ್ತದೆ. ಇದರ ಬಲೆಯ ನಡುವಿನಲ್ಲಿ ತೂತೊಂದಿರುತ್ತದೆ. ಅಪಾಯದ ಮುನ್ಸೂಚನೆ ದೊರೆತಾಗ ಜೇಡವು ಆ ತೂತಿನ ಮೂಲಕ ಬಲೆಯ ಮತ್ತೊಂದು ಬದಿಗೆ ಹೋಗಿ ತಪ್ಪಿಸಿಕೊಳ್ಳುತ್ತದೆ. ಇದರ ಸಹಿಗುರುತು ಹಕ್ಕಿಗಳನ್ನು ದೂರ ಇಡಲು, ಬೇರೆ ಪ್ರಾಣಿಗಳು ಗೊತ್ತಾಗದೇ ಬಲೆಯನ್ನು ಹಾಳುಗೆಡವದಂತೆ ತಡೆಯಲು ಗುರುತಾಗಿ ಸಹಾಯಕಾರಿಯಾಗುತ್ತದೆ. ಇವುಗಳ ಬಲೆನೂಲುಗಳು ಅತಿನೇರಳೆ ಕಿರಣಗಳನ್ನು ಚೆನ್ನಾಗಿ ಪ್ರತಿಫಲಿಸಿ ಕೀಟಗಳನ್ನು ಆಕರ್ಷಿಸುತ್ತವೆ.

ಉಲ್ಲೇಖಗಳು

ಜೇಡಗಳು
ಬಿಳಿಹೊಟ್ಟೆಯ ಮರಕುಟಿಗ

ಬಿಳಿಹೊಟ್ಟೆಯ ಮರಕುಟಿಗವು ಉಷ್ಣವಲಯದ ಏಷ್ಯಾದ ನಿತ್ಯ ಹರಿದ್ವರ್ಣ ಕಾಡುಗಳಲ್ಲಿ,ಭಾರತೀಯ ಉಪಖಂಡ ಮತ್ತು ಆಗ್ನೇಯ ಏಷ್ಯಾದಲ್ಲಿ ಕಂಡುಬರುತ್ತದೆ.ಅಂಡಮಾನ್ ಮರಕುಟಿಗ (ಡ್ರೈಕೊಪಸ್ ಹಾಡ್ಜ್ಜಿ) (ಹಿಂದಿನ ಉಪಜಾತಿಯಾಗಿ ಪರಿಗಣಿಸಲಾಗಿದೆ) ಸೇರಿದಂತೆ ಸಂಕೀರ್ಣದ ಭಾಗವಾದ 14 ಉಪವರ್ಗಗಳನ್ನು ಇದು ಹೊಂದಿದೆ.ಅನೇಕ ದ್ವೀಪ ರೂಪಗಳು ಅಳಿವಿನಂಚಿನಲ್ಲಿವೆ, ಕೆಲವು ನಾಶವಾಗುತ್ತವೆ. ಜನಸಂಖ್ಯೆ ಬಿಳಿ ವಿತರಣೆ ಮತ್ತು ವ್ಯಾಪ್ತಿಯಲ್ಲಿ ಭಿನ್ನವಾಗಿರುತ್ತದೆ. ಏಷಿಯಾಟಿಕ್ ಮರಕುಟಿಗಗಳಲ್ಲಿ ಅತೀ ದೊಡ್ಡದಾದ ಮರಗಳು ಮತ್ತು ದೊಡ್ಡ ಮೃತ ಮರಗಳು, ಅವುಗಳು ಸಾಮಾನ್ಯವಾಗಿ ನದಿಗಳ ಪಕ್ಕದಲ್ಲಿದೆ. ಅವರ ಡ್ರಮ್ಗಳು ಮತ್ತು ಕರೆಗಳು ಸಣ್ಣ ಮರಕುಟಿಗಗಳಿಗಿಂತ ಜೋರಾಗಿರುತ್ತವೆ.

ವಿವರಣೆ
ಈ ಜಾತಿಯ ಮರಕುಟಿಗವು ಭಾರತದ ಅತಿದೊಡ್ಡ ಜಾತಿಯಾಗಿದೆ. ಇದರ ಗಾತ್ರವು ೪೦ ರಿಂದ ೪೮ ಸೆಂ.ಮೀ (೧೬ ರಿಂದ ೧೯) ವರೆಗೆ ಇರುತ್ತದೆ ಮತ್ತು ಏಷ್ಯಾದ ಮರಕುಟಿಗ ಜಾತಿಗಳ ಪೈಕಿ ದೊಡ್ಡ ಸ್ಲಾಟಿ ಮರಕುಟಿಗ ದೊದ್ದದಾಗಿರುತ್ತದೆ. ಈ ಪ್ರಭೇಧವು ಉತ್ತರ ಅಮೆರಿಕಾದ ಕಪ್ಪು ಮರಕುಟಿಗ ಮತ್ತು  ಪಿನೆಟೆಡ್ ಮರಕುಟಿಗದೊಂದಿಗೆ ನಿಕಟವಾಗಿ ಸಂಬಂಧಿಸಿದೆ. ದೇಹದ ಒಟ್ಟು ತೂಕ ೧೯೭ ರಿಂದ ೩೫೦ ಗ್ರಾಂ (೬.೯ ರಿಂದ ೧೨.೩ ಔನ್ಸ್) ವರೆಗೆ ಬದಲಾಗಬಹುದು. ಸ್ಟ್ಯಾಂಡರ್ಡ್ ಮಾಪನಗಳಲ್ಲಿ, ರೆಕ್ಕೆ ಸ್ವರಮೇಳ ೨೦.೫ ರಿಂದ ೨೫.೨ ಸೆಂ.ಮೀ (೮.೧ ರಿಂದ ೯.೯ ಇಂಚು), ಬಾಲವು ೧೪.೩ರಿಂದ ೧೮.೯ ಸೆಂ.ಮಿ (೫.೬ ರಿಂದ ೭.೪ ಇಂಚು), ಬಿಲ್ ೪.೬ ರಿಂದ ೬ ಸೆಂ.ಮಿ (೧.೮ ರಿಂದ ೨.೪ ಇನ್) ಮತ್ತು ಟಾರ್ಸಸ್ ೩.೨ ರಿಂದ ೪.೩ ಸೆಂ.ಮೀ (೧.೩ ರಿಂದ ೧.೭ ಇಂಚುಗಳು). 

ಉಪಜಾತಿಗಳು ಹಾಡ್ಗ್ಸೊನಿ ಬಿಳಿ ಬಣ್ಣದಲ್ಲಿ  ಹೊದಿಕೆ ಮತ್ತು ಬಿಳಿ ರಂಪ್ಗಳನ್ನು(rump) ಹೊಂದಿದೆ. ಮುಖಕ್ಕೆ ಬಿಳಿ ಬಣ್ಣ ಇರುವುದಿಲ್ಲ, ಆದರೆ ನಾಮನಿರ್ದೇಶಿತ ಜಾತಿಯ ಎಳೆ ಹರೆಯದ ಹಕ್ಕಿಗಳಲ್ಲಿ, ಗಂಟಲುಗಳ ಮೇಲೆ ಬಿಳಿ ಗೆರೆಗಳು ಇರುತ್ತದೆ.   ಈ ಜಾತಿಗಳು ಧ್ವನಿಯಲ್ಲಿ ಮತ್ತು ಆಕೃತಿಗಳಲ್ಲಿ ಇತರ ಆಗ್ನೇಯ ಏಷ್ಯಾದ ಉಪಜಾತಿಗಳಿಗಿಂತ ವ್ಯತ್ಯಾಸವಿರುವದರಿಂದ ಇದನ್ನು ಪೂರ್ಣ ಜಾತಿಯ ಸ್ಥಿತಿಗೆ ಸೇರಿಸಲಾಗಿದೆ. ಒಂಟಿಯಾಗಿರುವ ವಯಸ್ಕರು ಸರಿಯಾದ ಮರದ ಸಮಯದಲ್ಲಿ ಒಂದು ಗಂಟೆಯನ್ನು ಕಳೆಯುವುದು.  ಉಪಜಾತಿ ಹಾಡ್ಗ್ಸೊನಿ (hodgsonii) ಭಾರತದಲ್ಲಿ ಜನವರಿಯಿಂದ ಮೇ ವರೆಗೆ ಮರದ ಪೊಟರೆಗಳಲ್ಲಿ ಸಂತಾನೋತ್ಪತ್ತಿಯನ್ನು ಮಾಡುತ್ತದೆ. ಕೆಲವೊಮ್ಮೆ ಪ್ರತಿವರ್ಷ ಅದೆ ಪೊಟರೆಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತದೆ. ಸಾಮಾನ್ಯವಾಗಿ ಎರಡು ಮೊಟ್ಟೆಗಳಿರುತ್ತದೆ.  ಅವು ಮುಖ್ಯವಾಗಿ ಇರುವೆಗಳಂತಹ ಕೀಟಗಳನ್ನು ಮುಖ್ಯ ಆಹಾರವಾಗಿ ಸೇವಿಸುತ್ತವೆ. ಆದರೆ ಕೆಲವೊಮ್ಮೆ ಹಣ್ಣುಗಳನ್ನು ತಿನ್ನುತ್ತವೆ. ಸಣ್ಣ, ತೀಕ್ಷ್ಣವಾದ "ಕುಕ್" ನಿಂದ "kyuk", "kew", "kee-yow" ಕರೆಗಳಿಗೆ ಹೆಚ್ಚು ವ್ಯಾಪ್ತಿಯ ಕರೆಗಳನ್ನು ಅವರು ಹೊಂದಿದ್ದಾರೆ. ಅವು ರಂಧ್ರಗಳೊಳಗೆ ವಿಶ್ರಾಂತಿಯನ್ನು ಪಡೆಯುತ್ತವೆ.

ವರ್ತನೆ ಮತ್ತು ಪರಿಸರವಿಜ್ಞಾನ 
ಈ ದೊಡ್ಡ ಕಪ್ಪು ಮರಕುಟಿಗವನ್ನು ಸಾಮಾನ್ಯವಾಗಿ ಒಂಟಿಯಾಗಿ ಅಥವಾ ಜೋಡಿಯಾಗಿ ನೋಡಬಹುದು.  ವಿಶೇಷವಾಗಿ ಸಂತಾನವೃದ್ಧಿ ಋತುವಿನಲ್ಲಿ ಇವು ದೊಡ್ಡ "ಡ್ರಮ್ಮಿಂಗ್" ಶಬ್ಢವನ್ನು ಉತ್ಪಾದಿಸುತ್ತದೆ . ಗೂಡು ದೊಡ್ಡ ಕಾಡು ಮರದಲ್ಲಿ ನಿರ್ಮಿಸಲ್ಪಡುತ್ತದೆ, ಸಾಮಾನ್ಯವಾಗಿ ತೆರೆದ ಕಾಡಿನಲ್ಲಿ ಇರುತ್ತದೆ. ಮಧ್ಯ ಭಾರತದ ಬಾಸ್ಟರ್ನಲ್ಲಿ, ಬುಡಕಟ್ಟು ಜನಾಂಗದವರು ಈ ಗುಂಪುಗಳನ್ನು ಬೇಟೆಯಾಡುತ್ತಾರೆ, ಇದರಿಂದ ಈ ಪಕ್ಷಿಗಳು ಕ್ಷೀಣಿಸುತ್ತಿದೆ.

ಉಲ್ಲೇಖಗಳು

ಇದನ್ನು ನೋಡಿ
ದಕ್ಷಿಣ ಭಾರತದ ಪಕ್ಷಿಗಳ ಪಟ್ಟಿ

ಹಕ್ಕಿಗಳು
ಭಾರತದ ಪಕ್ಷಿಗಳು.
ಸಣ್ಣ ಕೆಂಬೂತ

ಸಣ್ಣ ಕೆಂಬೂತವು ಕೋಗಿಲೆ ಜಾತಿಗೆ ಸೇರಿದ ಒಂದು ಪಕ್ಷಿಯಾಗಿದೆ.ಈ ಪಕ್ಷಿಯು ಭಾರತದ ಉಪಖಂಡದ (ಶ್ರೀಲಂಕಾದಲ್ಲಿ ಕಂಡುಬಂದ ದಾಖಲೆಗಳು ಇಲ್ಲ) ಉದ್ದಗಲಕ್ಕೂ ಹಾಗು ಏಷಿಯಾದ ಆಗ್ನೇಯ ಭಾಗದಲ್ಲಿ ಕಂಡುಬರುತ್ತದೆ. ಇದನ್ನು ಹಲವಾರು ಉಪವರ್ಗಗಳಾಗಿ ವಿಂಗಡಿಸಲಾಗಿದೆ. ನೋಡಲು ಸಣ್ಣ ಕೆಂಬೂತವು ಸುಮಾರು ಕೆಂಬೂತ-ಘನದ ಹೋಲುವ, ಉದ್ದನೆಯ ಬಾಲವನ್ನು ಹಾಗೂ ಕಂದು ಬಣ್ಣದ ರೆಕ್ಕೆಗಳನ್ನು ಹೊಂದಿರುವ ಪಕ್ಷಿಯಾಗಿದೆ. ಈ ಜಾತಿಯ ಪಕ್ಷಿಗಳ ಗುಂಪು ಹೆಚ್ಚಾಗಿ ಕಾಡು, ಕೃಷಿ ಆಧಾರಿತ ಪ್ರದೇಶ ಹಾಗೂ ತೋಟಗಳಲ್ಲಿ ಕಂಡುಬರುತ್ತವೆ. ಸಣ್ಣ ಕೆಂಬೂತವು ಬೇರೆ ಪಕ್ಷಿಗಳಿಗೆ ಹೋಲಿಸಿದರೆ ಹಾರುವ ಶಕ್ತಿಯಲ್ಲಿ ದುರ್ಬಲವಾಗಿದ್ದೂ, ಹೆಚ್ಚು ಮರದಿಂದ ಮರಕ್ಕೆ ನೆಗೆಯುತ್ತಾ . ಇವು ಆಹಾರವಾಗಿ ನೆಲದಲ್ಲಿರುವ ಕೀಟಗಳನ್ನು, ಬೇರೆ ಪಕ್ಷಿಗಳು ಇಟ್ಟಿರುವ ಮೊಟ್ಟೆಗಳನ್ನು ತಿನ್ನುತ್ತವೆ.

ವಿವರಣೆ
ಸಣ್ಣ ಕೆಂಬೂತವು ಕೋಗಿಲೆ ಜಾತಿಗೆ ಸೇರಿದ ದೊಡ್ಡ ಗಾತ್ರದ ಪಕ್ಷಿಯಾಗಿದ್ದು, ೪೮ ಸೆಂ.ಮೀ ಇರುತ್ತದೆ. ತಲೆ ಕಪ್ಪು ಬಣ್ಣ, ಹೊಟ್ಟೆಯ ಭಾಗವು ನೇರಳೆ ಮಿಶ್ರಿತ ಗೆರೆಗಳನ್ನು ಹೊಂದಿದೆ. ಇದರ ಹಿಂದಿನ ಭಾಗ ಹಾಗೂ ರೆಕ್ಕೆಗಳು ಕಂದು ಬಣ್ಣದಿಂದ ಕೂಡಿವೆ, ಸಂತಾನೋತ್ಪ್ಪತ್ತಿ ಮತ್ತು ಎಳೆಯ ಸಂದರ್ಭದಲ್ಲಿ ಮಂದ ಬಣ್ಣವನ್ನು ಹೊಂದಿರುತ್ತವೆ. ಕಣ್ಣುಗಳು ಕಪ್ಪು ಬಣ‍್ಣವನ್ನು ಹೊಂದಿರುತ್ತದೆ.

ವರ್ತನೆ ಮತ್ತು ಪರಿಸರ
ಅರಣ್ಯದ ಪಕ್ಕದಲ್ಲಿ ಜೌಗು ಅಥವಾ ಹುಲ್ಲುಗಾವಲು ಪ್ರದೇಶಗಳಲ್ಲಿ ಗಿಡದ ಕೆಳಭಾಗದಲ್ಲಿ ಕಡಿಮೆ ಇವುಗಳು ಒಂಟಿಯಾಗಿ ಅಥವಾ ಜೋಡಿಯಾಗಿ ಕಂಡುಬರುತ್ತದೆ. ಇವು ಮುಖ್ಯವಾಗಿ ತಗ್ಗು ಪ್ರದೇಶದಲ್ಲಿ ಕಂಡುಬರುತ್ತವೆ. ಇತರ ಕೆಂಬೂತಗಳಂತೆ, ಇವುಗಳು ಸಂಸಾರದಲ್ಲಿ ಪರಾವಲಂಬಿ ಕೋಗಿಲೆಗಳು ಅಲ್ಲ. ಮೇಯಿಂದ ಸೆಪ್ಟೆಂಬರ್‌ವರೆಗೆ ಅವು ಗೂಡು ಕಟ್ಟುತ್ತವೆ ಆದರೆ ಮುಖ್ಯವಾಗಿ ಜೂನ್‌ನಲ್ಲಿ ಭಾರತದಲ್ಲಿ ಮಳೆಯ ನಂತರ, ಒಂದು ಸಣ್ಣ ಮರದ ಮೇಲೆ ಒಂದು ಗುಮ್ಮಟದ ಹುಲ್ಲಿನ ಗೂಡುಗಳನ್ನು ನಿರ್ಮಿಸುತ್ತವೆ. ಸಾಮಾನ್ಯವಾಗಿ ಭಾರತದಲ್ಲಿ ೩ ಮೊಟ್ಟೆಗಳು, ಆಗ್ನೇಯ ಏಷ್ಯಾದಲ್ಲಿ 2 ಮತ್ತು ತೈವಾನ್ನಲ್ಲಿ 4 ಆಗಿದೆ. ಸಣ್ಣ ಕೆಂಬೂತಗಳು "ಊಟ್-ಊಟ್" ಅಥವಾ "ಕುರುಕ್"ಎಂದು ಕೂಗುತ್ತವೆ, ಅದು ಗತಿಯಲ್ಲಿ ಹೆಚ್ಚಾಗುತ್ತದೆ ಮತ್ತು ಸ್ವರದಲ್ಲಿ ಇಳಿಕೆಯಾಗುತ್ತದೆ.

ಉಲ್ಲೇಖಗಳು 

ಭಾರತದ ಪಕ್ಷಿಗಳು.
ಪಟ್ಟೆ-ತಲೆ ಹೆಬ್ಬಾತು

ಪಟ್ಟೆ-ತಲೆ ಹೆಬ್ಬಾತು (ಅನ್ಸೆರ್ ಇಂಡಿಕಸ್) ಮಧ್ಯ ಏಷ್ಯಾದ ಪರ್ವತ ಶ್ರೇಣಿಗಳ ಕೆರೆ ಗುಂಟೆಗಳಲ್ಲಿ ಸಾವಿರ ಸಾವಿರ ಸಂಖ್ಯೆಗಳಲ್ಲಿ ಕಂಡು ಬರುತ್ತವೆ. ಈವು ಚಳಿ ಕಾಲದಲ್ಲಿ ಹಿಮಾಲಯ ಪರ್ವತಗಳನ್ನು ದಾಟಿ ಭಾರತಕ್ಕೆ ವಲಸೆ ಬರುತ್ತವೆ. ಇವು ಒಂದು ಬಾರಿಗೆ ಸುಮಾರು ಮೂರರಿಂದ ಎಂಟು ಮೊಟ್ಟೆಗಳನ್ನು ಇಡುತ್ತವೆ.

ಜೀವಿವರ್ಗೀಕರಣ 
ಬೂದು ಹೆಬ್ಬಾತು ಅನ್ಸೆರ್ ಕುಲಕ್ಕೆ ಸೇರಿದ ಭಾರತದಲ್ಲಿ, ಇಥಿಯೋಪಿಯದಲ್ಲಿ, ಆಸ್ಟ್ರೇಲಿಯಾದಲ್ಲಿ ಅಥವಾ ನಿಯೋಉಷ್ಣವಲಯದಲಾಗಲ್ಲಿ ಕಾಣಸಿಗುವುದಿಲ್ಲ. ಲುಡ್ವಿಗ್ ರೀಚೆನ್ಬಾಚ್ ಪಟ್ಟೆ-ತಲೆ ಹೆಬ್ಬಾತನ್ನು ಮೊನೊಟಿಪಿಕ್ ಕುಲದ ಯೂಲಾಬಿಯಾ ವರ್ಗಕ್ಕೆ ೧೮೫೨ ರಲ್ಲಿ ಸೇರಿಸಿದರು. ಆದರೆ ಜಾನ್ ಬಾಯ್ಡ್ಸ್ರರವರ ಜೀವಿವರ್ಗೀಕರಣವು ಇದನ್ನು ಅನ್ಸೆರ್ ಉಪಜಾತಿಗೆ ಸೇರಿದ ಯೂಲಾಬಿಯಾ ಹಾಗೂ ಚೆನ್ ಕುಲದ ಕೆಳೆಗೆ ಸೇರಿಸುತ್ತಾರೆ.

ಲಕ್ಷಣಗಳು 
ಈ ಹಕ್ಕಿಗಳು ಬೂದು ಬಣ್ಣದಿಂದ ಕೂಡಿದ್ದು, ತಲೆಯು ಪಟ್ಟೆಗಳಿಂದ ಕೂಡಿದ್ದು, ಅನ್ಸೆರ್ (en:Anser (bird)) ಜಾತಿಗೆ ಸೇರುವ ಇತರೆ ಬೂದು ಹೆಬ್ಬಾತುಗಳಿಂದ ವಿಭಿನ್ನವಾಗಿವೆ. ಅವು ಹಾರುವಾಗ  ಬಾತುಗಳು ವಿಶಿಷ್ಟ ಕೂಗನ್ನು ಮಾಡುತ್ತಾ ಸಾಗುತ್ತವೆ. ಇವು ಮಧ್ಯಗಾತ್ರದ ಹೆಬ್ಬಾತಾಗಿದ್ದು ಸುಮಾರು ೭೧-೭೬ ಸೆ.ಮೀ ಉದ್ದ ಹಾಗೂ ೧.೮೭-೩.೨ ಕೆ.ಜಿ ತೂಕವಿರುತ್ತವೆ.

ಪರಿಸರ ಮತ್ತು ಆವಾಸಸ್ಥಾನ

ಬೇಸಿಗೆಯಲ್ಲಿ ಇವು ಎತ್ತರದ ಕೆರೆ ಗುಂಟೆಗಳಲ್ಲಿ ಹುಲ್ಲುಗಳನ್ನು ತಿನ್ನುತ್ತಾ ಜೀವಿಸುತ್ತವೆ. ಇವು ದಕ್ಷಿಣ ದಿಕ್ಕಿನಲ್ಲಿ ಟಿಬೆಟ್, ಕಝಾಕಿಸ್ತಾನ್, ಮಂಗೋಲಿಯಾ ಮತ್ತು ರಷ್ಯಾವನ್ನು ಹಾದು, ಹಿಮಾಲಯ ಪರ್ವತಗಳನ್ನು ದಾಟಿ ಭಾರತಕ್ಕೆ ವಲಸೆ ಬರುತ್ತವೆ. ವಲಸೆ ಬರುವ ದಾರಿಯಲ್ಲಿ ಇವುಗಳನ್ನು ನರಿ, ಗಲ್‍ಗಳು, ಹದ್ದುಗಳು, ಮಾನವರು ಬೇಟೆಯಾಡುವ ಸಂಭವಗಳು ಹೆಚ್ಚಾಗಿರುತ್ತದೆ. ಇವುಗಳು ೨,೫00,000 ಚದರ ಕಿಮೀ (೯೭0,000 ಚದರ ಮೈಲಿ) ಗಿಂತ ಹೆಚ್ಚು ಭೂ ಪ್ರದೇಶದಲ್ಲಿ ಹರಡಿದ್ದು ಇದರ ಸಂಖ್ಯೆ ಪ್ರವೃತ್ತಿಯನ್ನು ನಿರ್ಣಯಿಸಲು ಸಂಕೀರ್ಣ(ಕಷ್ಟ)ವಾಗಿದೆ, ಆದರು ಇವುಗಳ ಸಂಖ್ಯೆ ಹೆಚುತ್ತಿದ್ದೆ ಎಂದು ಅಂದಾಜು ಮಾಡಲಾಗಿದೆ.

ಉಲ್ಲೇಖಗಳು

ಹಕ್ಕಿಗಳು
ಭಾರತದ ಪಕ್ಷಿಗಳು
ಕಿರು ಚಾಣ

ಕಿರು ಚಾಣ (Falco naumanni) ಒಂದು ಸಣ್ಣ ಗಿಡುಗ. ಈ ಜಾತಿಯು ಅಫ್ಘಾನಿಸ್ತಾನ ಮತ್ತು ಮಧ್ಯ ಏಷ್ಯಾದಾದ್ಯಂತ ಮೆಡಿಟರೇನಿಯನ್ ನಿಂದ ಚೀನಾ ಮತ್ತು ಮಂಗೋಲಿಯಾದ ತನಕ ಸಂತಾನೋತ್ಪತ್ತಿ ಮಾಡುತ್ತದೆ.ಇದು ಬೇಸಿಗೆ ವಲಸೆಗಾರ,ಅಲ್ಲದೆ ಆಫ್ರಿಕಾ ಮತ್ತು ಪಾಕಿಸ್ತಾನಕ್ಕೆ ಚಳಿಗಾಲದ ವಲಸೆಗಾರ. ಕೆಲವೊಮ್ಮೆ ಭಾರತ ಮತ್ತು ಇರಾಕ್ ದೇಶಗಳಿಗು ವಲಸೆ ಹೋಗುವುದುಂಟು. ಈ ಜಾತಿಯ ಹೆಸರನ್ನು ಲ್ಯಾಟಿನ್ ಇಂದ ಪಡೆದಿದ್ದು, ಫಾಲ್ಸಿಸ್ (falsis) ಅಂದರೆ ಕುಡಗೋಲು ಎಂದರ್ಥ, ಇದು ಚಾಣಗಳ ಉಗುರುಗಳನ್ನು ಉಲ್ಲೇಖಿಸುತ್ತದೆ.

ದೇಹಲಕ್ಷಣಗಳು
ಇದು ಒಂದು ಸಣ್ಣ ಬೇಟೆಯ ಹಕ್ಕಿ, ೨೭-೩೩ ಸೇಂ.ಮೀ (೧೧-೧೩ ಇಂಚ್) ಗಾತ್ರ ಹೊಂದಿದ್ದು, ರೆಕ್ಕೆಬಾರು ಸುಮಾರು ೬೩-೭೨ ಸೇಂ.ಮೀ ಆಗಿರುತ್ತದೆ. ಇದು ಚೋರೆ ಚಾಣಕ್ಕೆ ಹೊಲುತ್ತದೆಯಾದರು, ರೆಕ್ಕೆ ಮತ್ತು ಬಾಲವು ಚಿಕ್ಕದಾಗಿರುತ್ತದೆ. ಗಂಡು ಹಕ್ಕಿಯು ಬೂದು ತಲೆಯನ್ನು ಹೊಂದಿದ್ದು, ಬಾಲವು ಚೋರೆ ಚಾಣದಂತೆ ಇರುತ್ತದೆ. ಹೆಣ್ಣು ಮತ್ತು ಎಳೆಯ ಹಕ್ಕಿಗಳು,ಇತರರಿಗಿಂತ ಬಣ್ಣದಲ್ಲಿ ಸ್ವಲ್ಪ ಮಂದವಾಗಿರುತ್ತದೆ. ಇದರ ಕರೆಯು ಕಠಿಣವಾದ ಚೇ-ಚೇ-ಚೇ ಆಗಿದೆ.

ಜೀವಿವರ್ಗೀಕರಣ ಶಾಸ್ತ್ರ
ಇದರ ಬಾಹ್ಯ ಸಾಮ್ಯತೆ ಹೊರತಾಗಿಯೂ, ಕಿರು ಚಾಣವು ಚೋರೆ ಚಾಣಕ್ಕೆ ನಿಕಟ ಸಂಬಂಧವಿಲ್ಲ ಎನ್ನುವುದನ್ನು en:mtDNA en:cytochrome en:b sequence mtDNA cytochrome b sequence ವಿಶ್ಲೇಷಣೆಯು ತಿಳಿಸುತ್ತದೆ. 
ಬೂದು ಬಣ್ಣದ ರೆಕ್ಕೆಯು ಇತರ ಫಾಲ್ಕೊ (Falco) ಜಾತಿಗಳೊಂದಿಗೆ ಕಿರು ಚಾಣವನ್ನು ಸಂಯೋಜಿಸುತ್ತದೆ.

ಪರಿಸರ ವಿಜ್ಞಾನ
ಹೆಸರಿಗೆ ತಕ್ಕಂತೆ ಕಿರು ಚಾಣವು, ಸಣ್ಣ ಗಾತ್ರದ ಹಕ್ಕಿಯಾಗಿದ್ದು, ಚೋರೆ ಚಾಣಕ್ಕಿಂತ ಹೆಚ್ಚು ಸೂಕ್ಷ್ಮವಾಗಿದೆ. ಕಿರು ಚಾಣವು ಕೀಟಗಳನ್ನು ತಿನ್ನುತ್ತದೆ, ಆದರೆ ಸಣ್ಣ ಹಕ್ಕಿಗಳು, ಸರೀಸೃಪಗಳು ಮತ್ತು ದಂಶಕಗಳನ್ನೂ  ಆಹಾರವಾಗಿ ಸೇವಿಸುತ್ತದ್ದೆ. ಇದು ಕಟ್ಟಡಗಳು, ಬಂಡೆಗಳು, ಅಥವಾ ಮರದ ರಂಧ್ರಗಳಲ್ಲಿ ಗುಂಪಾಗಿ ಗೂಡುಗಳನ್ನು ನಿರ್ಮಿಸುತ್ತದೆ. ೩ ರಿಂದ ೬ ಮೊಟ್ಟೆಗಳನ್ನು ಒಮ್ಮೆ ಇಟ್ಟು ಮರಿಮಾಡುತ್ತದ್ದೆ. ಇದು ಯಾವುದೆ ರೀತಿಯ ಗೂಡಿನ ರಚನೆಯು ನಿರ್ಮಿಸುವುದಿಲ್ಲ ಇದು ಫಾಲ್ಕಾನ್ಗಳ (Falcons) ವಿಶಿಷ್ಟಗುಣವಾಗಿದೆ.

ಚಿತ್ರಗಳು

ನೋಡಿ
ದಕ್ಷಿಣ ಭಾರತದ ಪಕ್ಷಿಗಳ ಪಟ್ಟಿ

ಉಲ್ಲೇಖಗಳು
ಜೀವ ವೈವಿಧ್ಯತೆ

ಜೀವ ವೈವಿಧ್ಯತೆಯು ಭೂಮಿಯ ಮೇಲೆ ವಿವಿಧ ಭೌಗೋಳಿಕ ಪ್ರದೇಶಗಳ ಅಥವಾ ಪರಿಸರ ವ್ಯವಸ್ಥೆಯಲ್ಲಿ ಇರುವ ವಿವಿಧ ಜೀವಿಗಳು, ಅವುಗಳ ಹಂಚಿಕೆ ಮತ್ತ್ತು ವ್ಯತ್ಯಾಸವನ್ನು ಸೂಚಿಸುತ್ತದೆ. ಯುನೈಟೆಡ್ ನೇಷನ್ಸ್ ಎನ್ವಿರಾನ್ಮೆಂಟ್ ಪ್ರೋಗ್ರಾಮ್ (ಯುಎನ್ಇಪಿ) ಯ ಪ್ರಕಾರ, ಜೀವವೈವಿಧ್ಯತೆಯು ಸಾಮಾನ್ಯವಾಗಿ ತಳಿ, ಜಾತಿ ಮತ್ತು ಪರಿಸರ ವ್ಯವಸ್ಥೆಯ ಮಟ್ಟದಲ್ಲಿ ವ್ಯತ್ಯಾಸವನ್ನು ತಿಳಿಸುತ್ತದೆ. ಜೀವ ವೈವಿಧ್ಯತೆಯು ಭೂಮಿಯ ಮೇಲೆ ಒಂದೇ ಸಮನಾಗಿ ಹಂಚಿಕೆಯಾಗಿರುವುದಿಲ್ಲ. ಉಷ್ಣವಲಯದ(ಸಮಭಾಜಕದ ವೃತ್ತದ ಬಳಿ) ಬೆಚ್ಚನೆಯ ವಾತಾವರಣ ಮತ್ತು ಹೆಚ್ಚಿರುವ ಪ್ರಾಥಮಿಕ ಉತ್ಪಾದಕತೆಯ ಪರಿಣಾಮವಾಗಿ ಇಲ್ಲಿ ಜೀವವೈವಿಧ್ಯತೆಯು ಶ್ರೀಮಂತವಾಗಿದೆ. ಉಷ್ಣವಲಯದ ಕಾಡುಗಳು ಭೂಮಿಯ ಮೇಲ್ಮೈನ ಶೇ.10ಕ್ಕಿಂತ ಕಡಿಮೆ ವ್ಯಾಪ್ತಿಯನ್ನು ಹೊಂದಿದ್ದು, ಪ್ರಪಂಚದ ಶೇ.90 ಪ್ರಬೇಧಗಳು ಇಲ್ಲಿ ಕಂಡುಬರುತ್ತದೆ. ಸಮುದ್ರದ ಜೀವವೈವಿಧ್ಯತೆಯು ಪಶ್ಚಿಮ ಪೆಸಿಫಿಕ್ನಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಅಕ್ಷಾಂಶ ವೈವಿಧ್ಯತಾ ಗ್ರೇಡಿಯಂಟ್(Latitudinal Diversity Gradient- LDG)ನ ಕಾರಣದಿಂದಾಗಿ ಧ್ರುವಪ್ರದೇಶದಿಂದ ಉಷ್ಣವಲಯದ ಕಡೆಗೆ ಜೀವಿಗಳ ಸಮೃದ್ಧತೆ ಅಥವಾ ಜೀವವೈವಿಧ್ಯವು ಹೆಚ್ಚಾಗುತತ್ತಾ ಹೋಗುತ್ತದೆ. ಭೂಮಿಯ ಮೇಲೆ ವಾಸವಿದ್ದ ಶೇ.೯೯.೯(ಸುಮಾರು ಐದು ಶತಕೋಟಿ) ಜಾತಿಗಳು ಕಾಣೆಯಾಗಿವೆ ಎಂದು ಅಂದಾಜಿಸಲಾಗಿದೆ. ಸದ್ಯ ಭೂಮಿಯ ಮೇಲೆ ಅಂದಾಜು ೧೦ ರಿಂದ ೧೪ ಮಿಲಿಯನ್ ಪ್ರಭೇದಗಳು ಇರಬಹುದೆಂದು ಅಂದಾಜಿಸಲಾಗಿದ್ದು, ಇದರಲ್ಲಿ ೧.೨ ಮಿಲಿಯನ್ ಪ್ರಭೇದಗಳ ಕುರಿತಾಗಿ ದಾಖಲೆಗಳಿವೆ ಮತ್ತು ಶೇ.೮೬ರಷ್ಟು ಪ್ರಭೇದಗಳ ದಾಖಲೆ ಮತ್ತು ವಿವರಣೆ ಇನ್ನು ಕೂಡ ಆಗಬೇಕಿದೆ.

ಉಲ್ಲೇಖ
ಬಿಲ್ಲುಗಾರ ಮೀನು

ಆರ್ಚರ್ ಫಿಶ್ (Archer Fish) ಎಂದು ಕರೆಯಲ್ಪಡುವ ಇದು ಮೀನಿನ ಒಂದು ಪ್ರಭೇದ. ತಮ್ಮ ವಿಶೇಷವಾದ ಬಾಯಿಯ ಮೂಲಕ ನೀರನ್ನು ಚಿಮ್ಮಿ ಕೀಟಗಳನ್ನು ಹೊಡೆದುರುಳಿಸುವ ಕಾರಣದಿಂದ ಇದಕ್ಕೆ ಈ ಹೆಸರು ಬಂದಿದೆ. ಇವು ಉಪ್ಪುನೀರು ಮತ್ತು ಸಿಹಿನೀರು ಸೇರುವಂತಹ ಜಾಗಗಳಲ್ಲಿ ಇರುತ್ತವೆ. ಸಾಮಾನ್ಯವಾಗಿ ನದಿಯ ನೀರು ಸಮುದ್ರದ ಅಲೆಗಳನ್ನು ಸೇರುವ ಜಾಗ ಹಾಗೂ ಮ್ಯಾಂಗ್ರೋವ್ ಗಳಲ್ಲಿ ವಾಸಿಸುತ್ತವೆ. ಇದಲ್ಲದೇ ಸಮುದ್ರದಲ್ಲಿ ಹಾಗೂ ಸಮುದ್ರದಿಂದ ದೂರವಿರುವ ಸಿಹಿನೀರಿನಲ್ಲೂ ಕಾಣಸಿಗುತ್ತವೆ. ಭಾರತ ಶ್ರೀಲಂಕಾದಿಂದ ಹಿಡಿದು ಉತ್ತರಆಸ್ಟೇಲಿಯಾ, ಮೆಲನೇಶಿಯ ತನಕದ ಪೂರ್ಣ ಆಗ್ನೇಯ ಏಶಿಯಾದಲ್ಲಿ ಇವೆ.

ಉಲ್ಲೇಖಗಳು

ಹೊರಸಂಪರ್ಕಕೊಂಡಿಗಳು
The fish that makes long and short range water millises, BBC Earth

ಮೀನುಗಳು
ಭದ್ರಾದ್ರಿ ಕೊಥಗುಡೆಮ್ ಜಿಲ್ಲೆ

ಭದ್ರಾದ್ರಿ ಕೊಥಗುಡೆಮ್ ಜಿಲ್ಲೆ ಭಾರತದ  ತೆಲಂಗಾಣ ರಾಜ್ಯದ   ಪೂರ್ವ ಭಾಗದ ಜಿಲ್ಲೆಯಾಗಿದೆ. ಕೋಥಗುಡೆಮ್ ಪಟ್ಟಣವು ಜಿಲ್ಲೆಯ ಮುಖ್ಯ ಕೇಂದ್ರವಾಗಿದೆ.  ಇದು ರಾಜ್ಯದ ಜಿಲ್ಲೆಗಳ ಮರು-ಸಂಘಟನೆಗೆ ಮುಂಚಿತವಾಗಿ ಖಮ್ಮಂ ಜಿಲ್ಲೆಯ ಒಂದು ಭಾಗವಾಗಿತ್ತು. ಈ ಜಿಲ್ಲೆಯಲ್ಲಿ 24 ಮಂಡಲ್ಗಳಾಗಿ  ಮತ್ತು 2 ಆದಾಯ ವಿಭಾಗಗಳು ಕೊಥಗುಡೆಮ್ ಮತ್ತು ಭದ್ರಾಚಲಂ ಸೇರಿವೆ. ಕೊಥಗುಡೆಮ್ ಜಿಲ್ಲೆಯಲ್ಲಿ 5 ವಿಧಾನಸಭಾ  ಕ್ಷೇತ್ರಗಳಿವೆ.

ಕೊಥಗುಡೆಮ್ ಜಿಲ್ಲೆಯು ಕೆಲವು ಪ್ರಮುಖ ಕೈಗಾರಿಕೆಗಳನ್ನು ಹೊಂದಿದೆ.ಈ ಜಿಲ್ಲೆಯಲ್ಲಿ ಕಲ್ಲಿದ್ದಲಿನಂಥ  ಪ್ರಮುಖ ಖನಿಜಗಳು ದೊರೆಯುತ್ತವೆ. ಸರ್ಕಾರಿ ಕಲ್ಲಿದ್ದಲು ಗಣಿಗಾರಿಕೆ ಕಂಪೆನಿಯು ಸಿಂಗರೆನಿ ಕೊಲಿಯೇರಿಸ್ ಕಂಪೆನಿ ಲಿಮಿಟೆಡ್ (ಎಸ್ಸಿಸಿಎಲ್), ತೆಲಂಗಾಣ ಸರಕಾರ ಮತ್ತು ಭಾರತ ಸರ್ಕಾರದ ಒಡೆತನದಲ್ಲಿದ್ದು, ಅದರ ಪ್ರಧಾನ ಕಛೇರಿ ಕೊಠಗುಡೆಮ್ನಲ್ಲಿದೆ. ಪಾಲೋಂಚಾದಲ್ಲಿರುವ ಕೋಥಗುಡೆಮ್ ಥರ್ಮಲ್ ಪವರ್ ಸ್ಟೇಶನ್, ತೆಲಂಗಾಣ ಪವರ್ ಜನರೇಶನ್ ಕಾರ್ಪೋರೇಶನ್ ಲಿಮಿಟೆಡ್ (ಟಿಎಸ್ಜೆನ್ಕೊ) ದ ಕಲ್ಲಿದ್ದಲು ಆಧಾರಿತ ವಿದ್ಯುತ್ ಸ್ಥಾವರಗಳಲ್ಲಿ ಒಂದಾಗಿದೆ, ಐಟಿಸಿ-ಪೇಪರ್ ಬೋರ್ಡ್ಗಳು ಮತ್ತು ಸ್ಪೆಶಾಲಿಟಿ ಪೇಪರ್ಸ್ ಡಿವಿಷನ್ (ಐಟಿಸಿ-ಪಿಎಸ್ಪಿಡಿ) .

ಭೂಗೋಳ 
ಜಿಲ್ಲೆಯು 7,483 ಚದರ ಕಿಲೋಮೀಟರ್ (2,889 ಚದರ ಮೈಲಿ) ವಿಸ್ತೀರ್ಣದಲ್ಲಿ ಹರಡಿದೆ.  ಈ ಜಿಲ್ಲೆಯನ್ನು ಛತ್ತೀಸ್ಗಢ ರಾಜ್ಯದ ಬಿಜಾಪುರ ಮತ್ತು ಸುಕ್ಮಾ ಜಿಲ್ಲೆಗಳು ಪೂರ್ವಕ್ಕೆ ಪೂರ್ವ ಗೋದಾವರಿ ಜಿಲ್ಲೆಯ ಮೂಲಕ ದಕ್ಷಿಣ ಮತ್ತು ಆಗ್ನೇಯ ದಿಕ್ಕಿನಲ್ಲಿ ಖಮ್ಮಮ್ ಜಿಲ್ಲೆಯ ಮತ್ತು ಪಶ್ಚಿಮ ಗೋದಾವರಿ ಜಿಲ್ಲೆಯಿಂದ ಪಶ್ಚಿಮಕ್ಕೆ ಮಹಾಬೂಬಬಾದ್ ಜಿಲ್ಲೆಯಿಂದ ಮತ್ತು ಉತ್ತರಪಶ್ಚಿಮದಲ್ಲಿ ಜಯಶಂಕರ್ ಜಿಲ್ಲೆ.

ಜನಸಂಖ್ಯಾಶಾಸ್ತ್ರ 
2011 ರ ಜನಗಣತಿಯ ಪ್ರಕಾರ, ಜಿಲ್ಲೆಯ ಜನಸಂಖ್ಯೆಯು 1,069,261 ಆಗಿದೆ. ಆಡಳಿತಾತ್ಮಕ ವಿಭಾಗಗಳು
ಜಿಲ್ಲೆಯಲ್ಲಿ ಭದ್ರಾಚಲಂ ಮತ್ತು ಕೋತಗುಡೆಮ್ನ ಎರಡು ಆದಾಯ ವಿಭಾಗಗಳಿವೆ ಮತ್ತು ಇದನ್ನು 24 ಮಂಡಾಲ್ಗಳಾಗಿ ವಿಂಗಡಿಸಲಾಗಿದೆ.

ಉಲ್ಲೇಖಗಳು

ಭಾರತದ ಜಿಲ್ಲೆಗಳು
ತೆಲಂಗಾಣದ ಜಿಲ್ಲೆಗಳು
ಜಗಿತ್ಯಾಲ ಜಿಲ್ಲೆ

ಜಗಿತ್ಯಾಲ ಜಿಲ್ಲೆಯು ಭಾರತದ  ತೆಲಂಗಾಣ ರಾಜ್ಯ ಉತ್ತರ ಭಾಗದಲ್ಲಿದೆ. ಜಗಿತ್ಯಾಲ ಜಿಲ್ಲೆಯ ಜಿಲ್ಲಾ ಕೇಂದ್ರವಾಗಿದೆ.  ಇದು ರಾಜ್ಯದ ಜಿಲ್ಲೆಗಳ ಮರು-ಸಂಘಟನೆಯ ಮೊದಲು ಕರಿಮ್ನಗರ್ ಜಿಲ್ಲೆಯ ಒಂದು ಭಾಗವಾಗಿತ್ತು.

ಭೂಗೋಳ
ಜಿಲ್ಲೆಯು 2,419.00 ಚದರ ಕಿಲೋಮೀಟರ್ (933.98 ಚದರ ಮೈಲಿ) ಪ್ರದೇಶವನ್ನು ಹೊಂದಿದೆ . ಜಗಿತ್ಯಾಲ ಜಿಲ್ಲೆಯು ಉತ್ತರ ಮತ್ತು ಉತ್ತರ ಪೂರ್ವದಲ್ಲಿ ನಿರ್ಮಲ್ ಜಿಲ್ಲೆಯ ಮತ್ತು ಮಂಚೇರಿಯಲ್ ಜಿಲ್ಲೆಯೊಂದಿಗೆ ಗಡಿಯನ್ನು ಹಂಚಿಕೊಂಡಿದೆ, ಕ್ರಮವಾಗಿ ಕರಿಮ್ನಗರ್ ಜಿಲ್ಲೆಯ ಮತ್ತು ಪೆಡಪಲ್ಲಿ ಜಿಲ್ಲೆಯ ಮೂಲಕ ದಕ್ಷಿಣ ಮತ್ತು ನೈಋತ್ಯ ದಿಕ್ಕಿನಲ್ಲಿ ಮತ್ತು ಪಶ್ಚಿಮದಲ್ಲಿ ನಿಜಾಮಾಬಾದ್ ಜಿಲ್ಲೆಯ ಮೂಲಕ ಇದು  ಸುತ್ತುವರೆದಿದೆ.

ಜನಸಂಖ್ಯಾಶಾಸ್ತ್ರ
2011 ರ ಜನಗಣತಿಯ ಪ್ರಕಾರ, ಜಿಲ್ಲೆಯ ಜನಸಂಖ್ಯೆಯು 985,417 ಹೊಂದಿದೆ

ಆಡಳಿತಾತ್ಮಕ ವಿಭಾಗಗಳು
ಜಿಲ್ಲೆಯ ಜಗಿತ್ಯಾಲ ಮತ್ತು ಮೆಟ್ಪಾಲಿಗಳ ಎರಡು ಆದಾಯ ವಿಭಾಗಗಳನ್ನು ಹೊಂದಿದೆ, ಇವುಗಳನ್ನು 18 ಮಂಡಲಗಳಾಗಿ ವಿಂಗಡಿಸಲಾಗಿದೆ.

ಉಲ್ಲೇಖಗಳು

 ಭಾರತದ ಜಿಲ್ಲೆಗಳು
ತೆಲಂಗಾಣದ ಜಿಲ್ಲೆಗಳು
ಕೊಮ್ರಂ ಭೀಮ್ ಅಸಿಫಾಬಾದ್ ಜಿಲ್ಲೆ

ಕೊಮ್ರಂ ಭೀಮ್ ಅಸಿಫಾಬಾದ್ ಜಿಲ್ಲೆ ಭಾರತದ ರಾಜ್ಯವಾದ ತೆಲಂಗಾಣ ಜಿಲ್ಲೆಯಾಗಿದೆ. ಇದು ರಾಜ್ಯದ ಜಿಲ್ಲೆಗಳ ಮರು-ಸಂಘಟನೆಯ ಮುಂಚೆ ಅದಿಲಾಬಾದ್ ಜಿಲ್ಲೆಯ ಒಂದು ಭಾಗವಾಗಿತ್ತು.

ಇತಿಹಾಸ
1905 ರಲ್ಲಿ ಇದು ಒಂದು ಜಿಲ್ಲೆಯಾಗಿತ್ತು, ನಂತರ ಇದನ್ನು ಅದಿಲಾಬಾದ್ ಜಿಲ್ಲೆಯಲ್ಲಿ ವಿಲೀನಗೊಳಿಸಲಾಯಿತು. 1913 ರಲ್ಲಿ, ಆದಿಲಾಬಾದ್ಗೆ 1941 ರಲ್ಲಿ ಸ್ಥಾನಮಾನ ಕಳೆದುಕೊಂಡಿರುವುದಕ್ಕೆ ಮುಂಚಿತವಾಗಿ ಪ್ರಧಾನ ಕಚೇರಿಯಾಗಿ ಇದನ್ನು ಮಾಡಲಾಯಿತು. ಗೊಂದ್ ಹುತಾತ್ಮ ಕುಮ್ರಾಮ್ ಭೀಮ್ ರವರ ನಂತರ ಇದನ್ನು ಮರುನಾಮಕರಣ ಮಾಡಲಾಯಿತು.

ಭೂಗೋಳ
ಜಿಲ್ಲೆಯು 4,300 ಚದರ ಕಿಲೋಮೀಟರ್ (1,700 ಚದರ ಮೈಲಿ) ವಿಸ್ತೀರ್ಣದಲ್ಲಿ ಹರಡಿದೆ. ಇದು ಅಳಿವಿನಂಚಿನಲ್ಲಿರುವ ಜಾತಿಯ ರಣಹದ್ದುಗಳಿಗೆ ನೆಲೆಯಾಗಿದೆ, ಇದು ಪಜಾರಪು ಬಂಡೆಗಳನ್ನು ತಮ್ಮ ಬೆಜ್ಜೂರ್ನ ಕಾಡುಗಳಲ್ಲಿ ನಿರ್ಮಿಸಿದೆ. ಸಿರ್ಪುರ್ ಅರಣ್ಯವು ಹುಲಿಗಳು ಮತ್ತು ಇತರ ಕಾಡು ಪ್ರಾಣಿಗಳ ನೆಲೆಯಾಗಿದೆ.

ಜನಸಂಖ್ಯಾಶಾಸ್ತ್ರ
2011 ರ ಜನಗಣತಿಯ ಪ್ರಕಾರ, ಜಿಲ್ಲೆಯ ಜನಸಂಖ್ಯೆಯು 592,831 ಜನರನ್ನು ಹೊಂದಿದೆ.  prashant jeevan patil is the present collector of the district.

ಆಡಳಿತಾತ್ಮಕ ವಿಭಾಗಗಳು
ಈ ಜಿಲ್ಲೆಯಲ್ಲಿ ಎರಡು ಆದಾಯ ವಿಭಾಗಗಳಿವೆ; ಆಸಿಫಬಾದ್ ಮತ್ತು ಕಾಗಜ್ನಗರವನ್ನು 15 ಮಂದಲ್ಗಳಾಗಿ ವಿಂಗಡಿಸಲಾಗಿದೆ.

ಉಲ್ಲೇಖಗಳು

 ಭಾರತದ ಜಿಲ್ಲೆಗಳು
ತೆಲಂಗಾಣದ ಜಿಲ್ಲೆಗಳು
ಜನಗಾಮ್ ಜಿಲ್ಲೆ

ಜನಗಾಮ್ ಜಿಲ್ಲೆ ಜಿಲ್ಲೆಯು ಭಾರತದ ರಾಜ್ಯವಾದ ತೆಲಂಗಾಣ ಜಿಲ್ಲೆಯಾಗಿದೆ. ಇದು ರಾಜ್ಯದ ಜಿಲ್ಲೆಗಳ ಮರು-ಸಂಘಟನೆಗೆ ಮುಂಚೆಯೇ ವಾರಂಗಲ್ ಜಿಲ್ಲೆಯ ಮತ್ತು ನಲ್ಗೊಂಡ ಜಿಲ್ಲೆಯ ಭಾಗವಾಗಿತ್ತು.ಸೂರ್ಯಪೇಟ್, ಯಾದದ್ರಿ, ಸಿದ್ದಪೇಟ್, ವಾರಂಗಲ್ ಗ್ರಾಮೀಣ, ವಾರಂಗಲ್ ನಗರ, ಮಹಾಬೂಬಬಾದ್ ಜಿಲ್ಲೆಗಳೊಂದಿಗೆ ಜಿಲ್ಲೆಯ ಹಂಚಿಕೆ ಗಡಿಗಳು.

ಭೂಗೋಳ
ಈ ಜಿಲ್ಲೆಯು 2,187.50 ಚದರ ಕಿಲೋಮೀಟರ್ (844.60 ಚದರ ಮೈಲಿ) ಪ್ರದೇಶ ಹೊಂದಿದೆ

ಇತಿಹಾಸ
ಜನಗಾಮ್  ಜಿಲ್ಲೆಯನ್ನು 2016 ರಲ್ಲಿ 11 ನೇ ಅಕ್ಟೋಬರ್ನಲ್ಲಿ ಸ್ಥಾಪಿಸಲಾಯಿತು.ಜಂಗೊನ್ ಜಿಲ್ಲೆಯು ಮ್ಯಾಡೂರ್, ಚೆರಿಯಲ್ ಮತ್ತು ಹೊಸದಾಗಿ ರೂಪುಗೊಂಡ ಕೊಮರವೆಲ್ಲಿ ಮಂಡಲಗಳನ್ನು ಹೊರತುಪಡಿಸಿ ಹೆಚ್ಚಾಗಿ ಹಳೆಯ ಜಂಗೊನ್ ಕಂದಾಯ ವಿಭಾಗದೊಂದಿಗೆ ರೂಪುಗೊಂಡಿತು. ಹೊಸದಾಗಿ ರೂಪುಗೊಂಡ ಸಿಡಿಗೀಪೇಟ್ ಜಿಲ್ಲೆಗೆ ವರ್ಗಾಯಿಸಲ್ಪಟ್ಟಿದ್ದವು. ವಾರಂಗಲ್ ರೆವಿನ್ಯೂ ಡಿವಿಜನ್ನ ಗನ್ಪುರ್ ಮತ್ತು ಜಾಫರ್ಗಢ್ ಮತ್ತು ನಲ್ಗೊಂಡ ಜಿಲ್ಲೆಯ ಗುಂಡಲವನ್ನು ಜಂಗೊನ್ ಜಿಲ್ಲೆಯೊಂದಿಗೆ ವಿಲೀನಗೊಳಿಸಲಾಯಿತು.

ಜನಸಂಖ್ಯಾಶಾಸ್ತ್ರ
2011 ರ ಜನಗಣತಿಯ ಪ್ರಕಾರ, ಜಿಲ್ಲೆಯ ಜನಸಂಖ್ಯೆಯು 582,457 ಆಗಿದೆ.

ಆಡಳಿತಾತ್ಮಕ ವಿಭಾಗಗಳು
ಜಿಲ್ಲೆಯ ಜಂಗೊನ್ ಮತ್ತು ಘನ್ಪುರ್ (ಸ್ಟೇಷನ್) ಗಳ ಎರಡು ಆದಾಯ ವಿಭಾಗಗಳನ್ನು 13 ಮಂಡ್ಲಗಳಾಗಿ ಉಪವಿಭಾಗ ಮಾಡಲಾಗಿದೆ.

ಉಲ್ಲೇಖಗಳು

ಭಾರತದ ಜಿಲ್ಲೆಗಳು
ತೆಲಂಗಾಣದ ಜಿಲ್ಲೆಗಳು
ಉದ್ಯಾನ

ಉದ್ಯಾನ ಎಂದರೆ ಮಾನವ ಸಂತೋಷ ಮತ್ತು ವಿನೋದಕ್ಕಾಗಿ ಅಥವಾ ವನ್ಯಜೀವಿಗಳು ಅಥವಾ ನೈಸರ್ಗಿಕ ಆವಾಸಸ್ಥಾನಗಳ ರಕ್ಷಣೆಗಾಗಿ ಮೀಸಲಿಡಲಾದ ನೈಸರ್ಗಿಕ, ಅರೆ-ನೈಸರ್ಗಿಕ ಅಥವಾ ಸಸ್ಯಗಳಿರುವ ಪ್ರದೇಶ. ಇದು ಹುಲ್ಲಿರುವ ಪ್ರದೇಶಗಳು, ಬಂಡೆಗಳು, ಮಣ್ಣು ಮತ್ತು ಮರಗಳನ್ನು ಹೊಂದಿರಬಹುದು, ಆದರೆ ಜೊತೆಗೆ ಕಟ್ಟಡಗಳು ಮತ್ತು ಸ್ಮಾರಕಗಳು, ಕಾರಂಜಿಗಳು ಅಥವಾ ಆಟದ ಮೈದಾನ ರಚನೆಗಳಂತಹ ಇತರ ಮಾನವ ನಿರ್ಮಿತ ಸಾಧನಗಳನ್ನೂ ಹೊಂದಿರಬಹುದು. ಉತ್ತರ ಅಮೇರಿಕದಲ್ಲಿ, ಅನೇಕ ಉದ್ಯಾನಗಳು ಅಸೋಸಿಯೇಷನ್ ಫ಼ುಟ್‍ಬಾಲ್, ಬೇಸ್‍ಬಾಲ್ ಹಾಗೂ ಫ಼ುಟ್‍ಬಾಲ್‍ನಂತಹ ಕ್ರೀಡೆಗಳನ್ನು ಆಡಲು ಮೈದಾನಗಳನ್ನು, ಮತ್ತು ಬಾಸ್ಕೆಟ್‍ಬಾಲ್‍ನಂತಹ ಆಟಗಳಿಗೆ ಕಲ್ಲು ಹಾಸು ಹೊದಿಸಿದ ಪ್ರದೇಶಗಳನ್ನು ಹೊಂದಿರುತ್ತವೆ. ಅನೇಕ ಉದ್ಯಾನಗಳು ನಡಿಗೆ, ಸೈಕಲ್ ಓಡಾಟ ಮತ್ತು ಇತರ ಚಟುವಟಿಕೆಗಳಿಗಾಗಿ ದಾರಿಗಳನ್ನು ಹೊಂದಿರುತ್ತವೆ. ಕೆಲವು ಉದ್ಯಾನಗಳನ್ನು ಜಲಸಮೂಹಗಳು ಅಥವಾ ಜಲಕಾಲುವೆಗಳ ಪಕ್ಕ ನಿರ್ಮಿಸಲಾಗುತ್ತದೆ ಮತ್ತು ಬೀಚ್ ಅಥವಾ ದೋಣಿ ಕಟ್ಟೋ ಪ್ರದೇಶವನ್ನು ಒಳಗೊಂಡಿರಬಹುದು. ಹಲವುವೇಳೆ, ಅತ್ಯಂತ ಚಿಕ್ಕ ಉದ್ಯಾನಗಳು ನಗರ ಪ್ರದೇಶಗಳಲ್ಲಿರುತ್ತವೆ. ಇಂಥ ಕಡೆ ಒಂದು ಉದ್ಯಾನವು ಕೇವಲ ನಗರ ಸಮುಚ್ಚಯದಷ್ಟು ಅಥವಾ ಕಡಿಮೆ ಜಾಗ ತೆಗೆದುಕೊಳ್ಳಬಹುದು ಮತ್ತು ಮೇಲಾಗಿ ಅದರ ನಿವಾಸಿಗಳಿಂದ ೧೦ ನಿಮಿಷ ನಡಿಗೆಯಷ್ಟು ಹತ್ತಿರವಿರುತ್ತದೆ. ನಗರದ ಉದ್ಯಾನಗಳು ಹಲವುವೇಳೆ ಕೂಡಲು ಬೆಂಚ್‍ಗಳು ಮತ್ತು ಪಿಕ್ನಿಕ್ ಮೇಜುಗಳು ಹಾಗೂ ಬಾರ್ಬೆಕ್ಯೂ ಕಂಬಿ ಚೌಕಟ್ಟುಗಳನ್ನು ಹೊಂದಿರಬಹುದು. ಉದ್ಯಾನದಲ್ಲಿ ನಾಯಿಗಳನ್ನು ತರುವುದಕ್ಕೆ ಸಂಬಂಧಿಸಿದಂತೆ ಉದ್ಯಾನಗಳು ಭಿನ್ನ ನಿಯಮಗಳನ್ನು ಹೊಂದಿರುತ್ತವೆ: ಕೆಲವು ಉದ್ಯಾನಗಳು ನಾಯಿಗಳನ್ನು ನಿಷೇಧಿಸುತ್ತವೆ; ಕೆಲವು ಉದ್ಯಾನಗಳು ನಿರ್ಬಂಧಗಳೊಂದಿಗೆ (ಉದಾ. ತೊಗಲ ಪಟ್ಟಿಗಳ ಬಳಕೆಯೊಂದಿಗೆ) ಅವುಗಳನ್ನು ಅನುಮತಿಸುತ್ತವೆ; ಮತ್ತು ಕೆಲವು ಉದ್ಯಾನಗಳು ತೊಗಲು ಪಟ್ಟಿಗಳಿಲ್ಲದೇ ನಾಯಿಗಳು ಓಡಲು ಅನುಮತಿ ನೀಡುತ್ತವೆ.

ಅತ್ಯಂತ ದೊಡ್ಡ ಉದ್ಯಾನಗಳು ನೂರಾರು ಸಾವಿರಾರು ಚದರ ಕಿ.ಮಿ. ವಿಸ್ತೀರ್ಣದ, ಸಮೃದ್ಧ ವನ್ಯಜೀವಿಗಳು ಮತ್ತು ಪರ್ವತಗಳು ಹಾಗೂ ನದಿಗಳಂತಹ ನೈಸರ್ಗಿಕ ಲಕ್ಷಣಗಳಿರುವ ವಿಶಾಲವಾದ ನೈಸರ್ಗಿಕ ಪ್ರದೇಶಗಳಾಗಿರಬಹುದು. ನೇರ ಪ್ರದರ್ಶನಗಳು, ಜಾತ್ರೆಮಾಳ ಸವಾರಿಗಳು, ಉಪಹಾರ, ಮತ್ತು ಅದೃಷ್ಟ/ಕೌಶಲದ ಆಟಗಳನ್ನು ಹೊಂದಿರುವ ಅಮ್ಯೂಸ್‍ಮೆಂಟ್ ಪಾರ್ಕುಗಳೂ ಇವೆ. ಅಮ್ಯೂಸ್‍ಮೆಂಟ್ ಪಾರ್ಕುಗಳು ವಿಶ್ವದಲ್ಲಿನ ಅತ್ಯಂತ ದೊಡ್ಡ ಉದ್ಯಾನಗಳ ಪ್ರಕಾರವಾಗಿವೆ.

ಉಲ್ಲೇಖ
ಮನರಂಜನೆ
ರಕ್ಷಿತ ಪ್ರದೇಶಗಳು
ಅಂಜದೀವ್

ಅಂಜಿದಿವ್ ದ್ವೀಪ ಇದು ಕರ್ನಾಟಕ-ಗೋವಾ ಕರಾವಳಿಯಲ್ಲಿ ಅರಬ್ಬೀ ಸಮುದ್ರದಲ್ಲಿರುವ ಒಂದು ದ್ವೀಪ. ಮೊದಲು ಇದು ಪೋರ್ಚುಗೀಸರ ಸ್ವಾಧೀನದಲ್ಲಿತ್ತು.

ಇತಿಹಾಸ

ಈ ದ್ವೀಪದ ಬಗ್ಗೆ ಟಾಲೆಮಿ (ಕ್ರಿ.ಶ.೧೫೦) ತನ್ನ ಬರಹಗಳಲ್ಲಿ "ಐಗಿದೋಯಿ" ಎಂದು ಉಲ್ಲೇಖಿಸಿದಂತೆ ತೋರುತ್ತದೆ.೧೩೪೨ರಲ್ಲಿ ಇಲ್ಲಿ ಬಂದಿಳಿದ ಇಬಿನ್ ಬಟೂಟ ಕೂಡಾ ಇದರ ಪ್ರಸ್ತಾಪವನ್ನು ಮಾಡಿದ್ದಾನೆ. ಹದಿನೈದನೆಯ ಶತಮಾನದಲ್ಲಿ ಮುಸಲ್ಮಾನರು ಇದನ್ನು ವಿಜಯನಗರದ ಅರಸರಿಂದ ವಶಪಡಿಸಿಕೊಂಡು ತಮ್ಮ ಬಂದರನ್ನಾಗಿ ಮಾಡಿಕೊಂಡರು. ಅದರೂ ಇಲ್ಲಿ ಶಾಶ್ವತ ವಸತಿ ಇಲ್ಲದಿದ್ದುದರಿಂದ ಟಿಪ್ಪು ಸುಲ್ತಾನನ ಕಾಲದಲ್ಲಿ ಬಿದನೂರಿನಿಂದ ಹಾಗೂ ಸೊಂದಾದಿಂದ ಓಡಿಸಲ್ಪಟ್ಟ ಹಿಂದೂ ಹಾಗೂ ಕ್ರಿಶ್ಚಿಯನ್ನರು ಇಲ್ಲಿ ಆಶ್ರಯ ಪಡೆದರು.ಇದರ ಮೊದಲೇ ೧೪೯೮ರಲ್ಲಿ ವಾಸ್ಕೋ ಡ ಗಾಮ ಇಲ್ಲಿಗೆ ಬೇಟಿಕೊಟ್ಟಾಗಲೇ ಪೋರ್ಚುಗೀಸರು ಇಲ್ಲಿ ಕೋಟೆಯನ್ನು ನಿರ್ಮಿಸಿದ್ದರು.
ಹಿಂದೆ ಪೋರ್ಚುಗೀಸರ ವಶದಲ್ಲಿದ್ದ ಈ ದ್ವೀಪದ ಬಳಿಯಲ್ಲಿಯೇ 1961ನೆಯ ಡಿಸೆಂಬರ್ ತಿಂಗಳಲ್ಲಿ ಒಬ್ಬ ಭಾರತೀಯ ಅಂಬಿಗನು ಅವರಿಂದ ಗುಂಡು ಹಾರಿಸಿ ಕೊಲ್ಲಲ್ಪಟ್ಟ. 400 ವರ್ಷಗಳಿಗಿಂತ ಹೆಚ್ಚಾಗಿ ಗೋವೆಯಲ್ಲಿ ಭಾರತೀಯರನ್ನು ಕೆಟ್ಟ ರೀತಿಯಿಂದ ಆಳುತ್ತಿದ್ದು ಗೌರವದಿಂದ ಅದನ್ನು ಬಿಟ್ಟುಕೊಡದಿದ್ದ ಪೋರ್ಚುಗೀಸರ ವಿರುದ್ಧ ಭಾರತೀಯರಲ್ಲಿ ಉರಿಯುತ್ತಿದ್ದ ಬೆಂಕಿಯ ಕಿಡಿಯನ್ನು ಎಬ್ಬಸಿದ್ದೂ ಇದೇ ಘಟನೆ. ಭಾರತೀಯ ಬಾಂಧವರನ್ನು ಮತ್ತು ಪೋರ್ಚುಗೀಸರ ವಶದಲ್ಲಿದ್ದ ಇನ್ನುಳಿದ ವಸಾಹತುಗಳನ್ನು ಭಾರತ ಹೇಗೆ ಮುಕ್ತಗೊಳಿಸಿತೆಂಬುದು ಇಂದಿನ ಇತಿಹಾಸಕ್ಕೆ ಸೇರಿಕೊಂಡಿರುವ ವಿಷಯ. ಅಂಜದೀವ್ನ ಬಳಿ ಭಾರತದ ಜಲನೌಕೆಗಳು ಹೋದಾಗ ಪೋರ್ಚುಗೀಸ್ ಪಡೆಗಳು ಶರಣಾಗತವಾದವು. ಆದರೆ ಜಲಸೈನಿಕರು ತೀರದಲ್ಲಿ ಇಳಿಯುವಾಗ ಪೋರ್ಚುಗೀಸರು ಇವರ ಮೇಲೆ ಗುಂಡುಹಾರಿಸಿ ಕೆಲವರನ್ನು ಕೊಂದರು. ಅಂಜದೀವ್ನಲ್ಲಿ ನಡೆದ ಅಂಬಿಗನ ಕೊಲೆಯೇ ಗೋವೆಯನ್ನು ಪೋರ್ಚುಗೀಸರಿಂದ ಮುಕ್ತಗೊಳಿಸಲು ಭಾರತ ಕೈಗೊಂಡ ನಿರ್ಧಾರಕ್ಕೆ ತತ್ಕ್ಷಣದ ಕಾರಣವಾಯಿತೆಂದು ಹೇಳಬಹುದು

ಭೌಗೋಳಿಕ

ಈ ದ್ವೀಪವು ನಲ್ಲಿ ಅರಬ್ಬೀ ಸಮುದ್ರದಿಂದ ಸುತ್ತುವರಿಯಲ್ಪಟ್ಟಿದೆ.

ನೋಡಿ
Anjediva Island

ಉಲ್ಲೇಖಗಳು

ಗೋವ
ಐತಿಹಾಸಿಕ ಸ್ಥಳಗಳು
ವಿಶ್ರಾಂತಿ

ಮನೋಶಾಸ್ತ್ರದಲ್ಲಿ, ವಿಶ್ರಾಂತಿ ಎಂದರೆ ಒಂದು ಜೀವಿಗೆ ಕಡಿಮೆ ಒತ್ತಡವಿರುವ ಭಾವನಾತ್ಮಕ ಸ್ಥಿತಿ. ಈ ಸ್ಥಿತಿಯಲ್ಲಿ ಕೋಪ, ಆತಂಕ, ಅಥವಾ ಭಯದಂತಹ ಮೂಲಗಳಿಂದ ಬರಬಹುದಾದ ಪ್ರಚೋದನೆ ಇರುವುದಿಲ್ಲ. ಆಕ್ಸ್‌ಫ಼ರ್ಡ್ ನಿಘಂಟಿನ ಪ್ರಕಾರ, ವಿಶ್ರಾಂತ ಸ್ಥಿತಿಯಲ್ಲಿ ದೇಹ ಮತ್ತು ಮನಸ್ಸು ಒತ್ತಡ ಹಾಗೂ ಆತಂಕದಿಂದ ಮುಕ್ತವಾಗಿರುತ್ತವೆ. ವಿಶ್ರಾಂತಿಯು ಮಿದುಳಿನ ಮುಂಭಾಗದ ಹಾಲೆಯಿಂದ ಬರುವ ಸೌಮ್ಯ ಭಾವಪರವಶತೆಯ ಒಂದು ರೂಪ. ಈ ಪ್ರಕ್ರಿಯೆಯಲ್ಲಿ ಹಿಂಬದಿಯ ಕವಚವು ಮುಂಬದಿಯ ಕವಚಕ್ಕೆ ಸೌಮ್ಯ ಶಾಮಕದ ಮೂಲಕ ಸಂಕೇತಗಳನ್ನು ಕಳಿಸುತ್ತದೆ. ವಿಶ್ರಾಂತಿಯನ್ನು ಧ್ಯಾನ, ಸ್ವಯಂಜನಕ ತಂತ್ರಗಳು, ಮತ್ತು ಹಂತಹಂತದ ಸ್ನಾಯು ಸಡಿಲಿಕೆ ಮೂಲಕ ಸಾಧಿಸಬಹುದು. ವಿಶ್ರಾಂತಿಯು ಒತ್ತಡ ನಿಭಾವಣೆಯನ್ನು ಸುಧಾರಿಸಲು ನೆರವಾಗುತ್ತದೆ. ಒತ್ತಡವು ಮಾನಸಿಕ ಹಾಗೂ ದೈಹಿಕ ಸಮಸ್ಯೆಗಳ ಪ್ರಮುಖ ಕಾರಣವಾಗಿದೆ, ಹಾಗಾಗಿ ಆರಾಮವಾಗಿರುವ ಅನಿಸಿಕೆಯು ಒಬ್ಬ ವ್ಯಕ್ತಿಯ ಆರೋಗ್ಯಕ್ಕೆ ಉಪಯುಕ್ತವಾಗಿದೆ. ನಾವು ಒತ್ತಡದಲ್ಲಿರುವಾಗ, ನಾವು ಹೋರಾಟ ಅಥವಾ ವಿಮಾನ ಪ್ರತಿಕ್ರಿಯೆಯ ಸ್ಥಿತಿಯಲ್ಲಿರುವ ಕಾರಣದಿಂದ ಅನುವೇದನಾ ನರಮಂಡಲ ಸಕ್ರಿಯಗೊಳ್ಳುತ್ತದೆ; ಕಾಲಾಂತರದಲ್ಲಿ, ಇದು ಮಾನವ ಶರೀರದ ಮೇಲೆ ನಕಾರಾತ್ಮಕ ಪರಿಣಾಮಗಳನ್ನು ಹೊಂದಬಹುದು.
ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು

ಮನೋಶಾಸ್ತ್ರದಲ್ಲಿ ವಿಶ್ರಾಂತಿಯ ಕಲ್ಪನೆಯನ್ನು ತಮ್ಮ ಪ್ರಕಟಿತ ಕೃತಿ ಪ್ರೋಗ್ರೆಸಿವ್ ರಿಲ್ಯಾಕ್ಸೇಶನ್‍ನಲ್ಲಿ ಡಾ. ಎಡ್ಮಂಡ್ ಜೇಕಬ್‍ಸನ್ ಜನಪ್ರಿಯಗೊಳಿಸಿದರು. ಶರೀರದಲ್ಲಿ ಒಟ್ಟಾರೆ ವಿಶ್ರಾಂತಿಯನ್ನು ಸಾಧಿಸಲು ಈ ಪುಸ್ತಕವು ಒಂದು ಸಮಯದಲ್ಲಿ ನಿರ್ದಿಷ್ಟ ಸ್ನಾಯುಗಳನ್ನು ಬಿಗಿಗೊಳಿಸುವ ಮತ್ತು ಸಡಿಲಿಸುವುದನ್ನು ವಿವರಿಸುತ್ತದೆ. ಸಾಮಾನ್ಯ ಮಾನವ ಯೋಗಕ್ಷೇಮವನ್ನು ಸುಧಾರಿಸುವುದು ಇವರ ಸಂಶೋಧನೆಯ ಗುರಿಯಾಗಿತ್ತು.

ವಿಶ್ರಾಂತಿಯ ತಂತ್ರಗಳು 
ಒತ್ತಡದ ಪ್ರಮಾಣಗಳು ಸಮಾಜದಿಂದ ಸಮಾಜಕ್ಕೆ ಬದಲಾಗುತ್ತವಾದರೂ, ಒತ್ತಡವು ಒಬ್ಬರ ಆರೋಗ್ಯಕ್ಕೆ ಹಾನಿಕಾರಕವಾಗಬಲ್ಲದು ಎಂಬುದು ವಾಸ್ತವವಾಗಿದೆ. ಈ ಒತ್ತಡವನ್ನು ಕಡಿಮೆಮಾಡಲು, ದೈನಂದಿನ ಜೀವನದಲ್ಲಿ ಒತ್ತಡ ಮತ್ತು ಅದರ ಪರಿಣಾಮಗಳನ್ನು ಕಡಿಮೆಮಾಡುತ್ತವೆ ಎಂದು ಸಾಬೀತಾಗಿರುವ ವಿವಿಧ ವಿಧಾನಗಳನ್ನು ಅಭಿವೃದ್ಧಿಪಡಿಸಲಾಗಿದೆ. ಬಹುತೇಕ ತಂತ್ರಗಳನ್ನು ದೈಹಿಕ, ಮಾನಸಿಕ ಅಥವಾ ಚಿಕಿತ್ಸಕ ತಂತ್ರಗಳೆಂದು ವರ್ಗೀಕರಿಸಬಹುದು.

ಉಸಿರಾಟದ ತಂತ್ರಗಳು ಒತ್ತಡವನ್ನು ಕಡಿಮೆಮಾಡುವ ಅತ್ಯಂತ ಸರಳ ರೀತಿಗಳಲ್ಲಿ ಒಂದಾಗಿವೆ. ಆಳದ ಹೊಟ್ಟೆಯ ಉಸಿರಾಟವನ್ನು ಒಟ್ಟುಗೂಡಿಸುವ ಸರಿಯಾದ ಉಸಿರಾಟದ ತಂತ್ರಗಳು ಖಿನ್ನತೆ, ಆತಂಕ ಮತ್ತು ಅಧಿಕ ರಕ್ತದೊತ್ತಡದ ದೈಹಿಕ ಲಕ್ಷಣಗಳನ್ನು ಜೊತೆಗೆ ಕೋಪ ಹಾಗೂ ತಳಮಳದ ದೈನಂದಿನ ಭಾವನಾತ್ಮಕ ಲಕ್ಷಣಗಳನ್ನು ಕಡಿಮೆಮಾಡುತ್ತವೆ ಎಂದು ತೋರಿಸಲಾಗಿದೆ.

ಉಲ್ಲೇಖಗಳು 

ಮನೋವಿಜ್ಞಾನ
ಸಂಪಾದನೆ

ಸಂಪಾದನೆಯು ಮಾಹಿತಿಯನ್ನು ತಿಳಿಸಲು ಬಳಸಲಾಗುವ ಬರಹ, ಫೋಟೋಗ್ರಫಿ, ದೃಶ್ಯ, ಶ್ರವ್ಯ, ಹಾಗೂ ಚಲನಚಿತ್ರ ಮಾಧ್ಯಮಗಳನ್ನು ಆಯ್ಕೆಮಾಡಿ ಸಿದ್ಧಗೊಳಿಸುವ ಪ್ರಕ್ರಿಯೆ. ಸಂಪಾದನೆಯ ಪ್ರಕ್ರಿಯೆಯು ದೋಷರಹಿತ, ಸಮಂಜಸ, ನಿಖರ ಹಾಗೂ ಪೂರ್ಣ ಕೃತಿಯನ್ನು ಸೃಷ್ಟಿಸುವ ಉದ್ದೇಶದಿಂದ ಮಾಡಲಾದ ತಿದ್ದುಪಡಿ, ಸಂಕ್ಷೇಪಣ, ವ್ಯವಸ್ಥೆಗೊಳಿಸುವಿಕೆ, ಮತ್ತು ಅನೇಕ ಇತರ ಮಾರ್ಪಾಡುಗಳನ್ನು ಒಳಗೊಳ್ಳಬಹುದು.

ಸಂಪಾದನೆಯ ಪ್ರಕ್ರಿಯೆಯು ಹಲವುವೇಳೆ ಸ್ವತಃ ಕೃತಿಗಾಗಿ ಲೇಖಕನ ಕಲ್ಪನೆಯಿಂದ ಆರಂಭವಾಗಿ, ಕೃತಿಯು ಸೃಷ್ಟಿಯಾದಂತೆ ಲೇಖಕ ಮತ್ತು ಸಂಪಾದಕ ನಡುವಿನ ಸಹಯೋಗವಾಗಿ ಮುಂದುವರಿಯುತ್ತದೆ. ಸಂಪಾದನೆಯು ಸೃಜನಾತ್ಮಕ ಕೌಶಲಗಳು, ಮಾನವ ಸಂಬಂಧಗಳು ಮತ್ತು ವಿಧಾನಗಳ ನಿಖರ ಸಮೂಹವನ್ನು ಒಳಗೊಳ್ಳಬಹುದು.

ಉಲ್ಲೇಖಗಳು 

ಲಿಖಿತ ಸಂವಹನ
ಚಳಿಗಾಲದ ಒಲಿಂಪಿಕ್ಸ್ ೨೦೧೮

ಚಳಿಗಾಲದ ಒಲಿಂಪಿಕ್ಸ್ 2018 ಅಧಿಕೃತವಾಗಿ XXIII ಒಲಂಪಿಕ್ ವಿಂಟರ್ ಗೇಮ್ಸ್ ,ಅಧಿಕೃತವಾಗಿ ಶೈಯೋನೈಸ್ಡ್ ಮತ್ತು ಸಾಮಾನ್ಯವಾಗಿ ಪಿಯಾಂಗ್ಚಂಗ್ 2018 ಎಂದು ಕರೆಯಲ್ಪಡುತ್ತದೆ, ಇದು ಫೆಬ್ರರವರಿ 9 ರಿಂದ ನಡೆಯುವ ಅಂತರಾಷ್ಟ್ರೀಯ ಬಹು ಕ್ರೀಡಾ ಸ್ಪರ್ಧೆಯಾಗಿದೆ. ಫೆಬ್ರವರಿ 25, 2018 ರಂದು, ದಕ್ಷಿಣ ಕೊರಿಯಾದ ಪಯೋಂಗ್ಚಂಗ್ ಕೌಂಟಿಯಲ್ಲಿ, ಫೆಬ್ರವರಿ 8, 2018 ರ ಉದ್ಘಾಟನಾ ಸಮಾರಂಭದಂದು  ಕೆಲವು ಘಟನೆಗಳಿಗೆ ಆರಂಭಿಕ ಸುತ್ತುಗಳು ನಡೆದವು.

ದಕ್ಷಿಣ ಆಫ್ರಿಕಾದ ಡರ್ಬನ್ನಲ್ಲಿ ನಡೆದ 123 ನೇ ಐಓಸಿ ಅಧಿವೇಶನದಲ್ಲಿ ಜುಲೈ 2011 ರಲ್ಲಿ ಪೈಯೋಂಗ್ಚಾಂಂಗ್  ಆತಿಥೇಯರಾಗಿ ಆಯ್ಕೆಯಾಯಿತು. ದಕ್ಷಿಣ ಕೊರಿಯಾ ವಿಂಟರ್ ಒಲಿಂಪಿಕ್ಸ್ ಅನ್ನು ಮೊದಲ ಬಾರಿಗೆ  ಮತ್ತು ರಾಷ್ಟ್ರದ ರಾಜಧಾನಿಯಾದ ಸಿಯೋಲ್ನಲ್ಲಿ ನಡೆದ 1988 ಬೇಸಿಗೆ ಒಲಂಪಿಕ್ಸ್ ನಂತರ ದೇಶದಲ್ಲಿ ಎರಡನೇ ಒಲಿಂಪಿಕ್ಸ್. ಪೂರ್ವ ಏಷ್ಯಾ ಮೂರನೇ ಬಾರಿಗೆ ವಿಂಟರ್ ಗೇಮ್ಸ್ ಅನ್ನು ಆಯೋಜಿಸಿದೆ, ಸಪೋರೊ, ಜಪಾನ್ (1972) ಮತ್ತು ನ್ಯಾನೋನೋ, ಜಪಾನ್ (1998) ಮತ್ತು ಪೂರ್ವ ಏಷ್ಯಾದಲ್ಲಿ ನಡೆಯುತ್ತಿರುವ ಆರನೇ ಒಟ್ಟಾರೆ ಒಲಂಪಿಕ್ ಕ್ರೀಡೆಗಳು. ಟೋಕಿಯೊ 2020 (ಬೇಸಿಗೆ) ಮತ್ತು ಬೀಜಿಂಗ್ 2022 (ವಿಂಟರ್) ಮುಂಚೆಯೇ ಪೂರ್ವ ಏಷ್ಯಾದಲ್ಲಿ ನಡೆಯಲಿರುವ ಮೂರು ಸತತ ಒಲಂಪಿಕ್ ಕ್ರೀಡಾಕೂಟಗಳಲ್ಲಿ ಇದು ಮೊದಲನೆಯದಾಗಿದೆ.

ಉಲ್ಲೇಖಗಳು
ಮುಂಡ್ಕೂರು

ಮುಂಡ್ಕೂರು (ಮುಂಡೇರ್, ಮುಂಡುಕೂರು, Mundkur, Mundukuru, Mundkooru) ಉಡುಪಿ ಜಿಲ್ಲೆಯ ತೆಂಕಣ ಗಡಿ ಭಾಗದ ಒಂದು ಗ್ರಾಮ. ಮುಂಡ್ಕೂರಿನ ಪಶ್ಚಿಮ ಮತ್ತು  ದಕ್ಷಿಣದಲ್ಲಿ ಮಂಗಳೂರು ತಾಲೂಕಿಗೆ ಸೇರಿದ  ಉಳೆಪಾಡಿ, ಕರ್ನಿರೆ, ಕಲ್ಲಮುಂಡ್ಕೂರು   ಇತ್ಯಾದಿ ಗ್ರಾಮಗಳು ಇವೆ.

ಮಾರ್ಗಸೂಚಿ 
ಮಂಗಳೂರು ತಾಲೂಕಿನ ಕಿನ್ನಿಗೋಳಿ ಸನಿಹ  ಮೂರುಕಾವೇರಿಯಿಂದ ದಾಮಸ್ಕಟ್ಟೆ  ಸಂಕಲಕರಿಯದ ಮೂಲಕ  ಬೆಳ್ಮಣ್ಣುಗೆ ಹೋಗುವ ರಾಜ್ಯ ರಸ್ತೆಯಲ್ಲಿ ಮುಂಡ್ಕೂರು ಗ್ರಾಮವಿದೆ. ಮೂರುಕಾವೇರಿಗೆ ಮುಲ್ಕಿ, ಹಳೆಯಂಗಡಿ, ಕಿನ್ನಿಗೋಳಿ, ಮೂಡಬಿದ್ರೆ, ಕಟೀಲು ಕಡೆಗಳಿಂದ  ಹೋಗಲು ರಸ್ತೆಗಳಿವೆ. ಹಾಗೆಯೇ, ಬೆಳ್ಮಣ್ಣುಗೆ ಪಡುಬಿದ್ರಿ (ಪಡ್ಡೆದ್ರ) , ಶಿರ್ವಾ, ನಿಟ್ಟೆ, ಕಾರ್ಕಳ ಕಡೆಗಳಿಂದ ಬರಲು ರಸ್ತೆಗಳಿವೆ. 
 ಮಂಗಳೂರಿನಿಂದ ಬರುವವರಿಗೆ (1) ಬಿಜೈ-(ಬೊಂದೆಲ್)- ಕಾವೂರು-ಬಜಪೆ- ಕಟೀಲ್-ಮೂರುಕಾವೇರಿ-ಮುಂಡ್ಕೂರು ಹತ್ತಿರದ ದಾರಿ. (2) ಪರ್ಯಾಯವಾಗಿ: ಕೂಳೂರು-ಹಳೆಯಂಗಡಿ-ಪಕ್ಷಿಕೆರೆ-ಕಿನ್ನಿಗೋಳಿ- ಮೂರುಕಾವೇರಿ-ಸಂಕಲಕರಿಯ-ಮುಂಡ್ಕೂರು  ಇಲ್ಲವೆ (3) ನಂತೂರು- ಕುಲಶೇಖರ- ಕುಡುಪು-ವಾಮಂಜೂರು-ಗುರುಪುರ-ಕೈಕಂಬ- ಪೆರಾರ್- ಬಜಪೆ-ಕಟೀಲು-ಮೂರುಕಾವೇರಿ-ಮುಂಡ್ಕೂರು ರಸ್ತೆಯಿಂದ  ಬರಬಹುದು.
 ಉಡುಪಿಯಿಂದ  ಬರುವವರಿಗೆ ಉಡುಪಿ- ಕಟಪಾಡಿ- ಶಿರ್ವ ಮಂಚಕಲ್- ಬೆಳ್ಮಣ್ಣು-ಮುಂಡ್ಕೂರು ಹತ್ತಿರದ ದಾರಿ.
 ಕಾರ್ಕಳದಿಂದ  ಬರುವವರಿಗೆ ಕಾರ್ಕಳ- ನಿಟ್ಟೆ-ಬೆಳ್ಮಣ್ಣು -ಮುಂಡ್ಕೂರು  ಹತ್ತಿರದ ದಾರಿ.
 ಮೂಡಬಿದ್ರಿಯಿಂದ ಬರುವವರಿಗೆ ಮೂಡಬಿದ್ರಿ -ಅಲಂಗಾರು- ಪುತ್ತಿಗೆ- ಕೊಡ್ಯಡ್ಕ-ಕಡಂದಲೆ-ಪಾಲ್ಡಡ್ಕ-ಸಚ್ಚೇರಿಪೇಟೆ-ಮುಂಡ್ಕೂರು ಹತ್ತಿರದ ದಾರಿ. ಪರ್ಯಾಯವಾಗಿ (2)ಮೂಡಬಿದ್ರಿ- ಕಲ್ಲಮುಂಡ್ಕೂರು-ಮೂರುಕಾವೇರಿ-ಮುಂಡ್ಕೂರು, ಇಲ್ಲವೆ (3) ಮೂಡಬಿದ್ರಿ-ಮಿಜಾರು-ಗಂಜಿಮಠ-ಕೈಕಂಬ- ಬಜಪೆ-ಕಟೀಲು- ಮೂರುಕಾವೇರಿ-ಮುಂಡ್ಕೂರು ದಾರಿಯಿಂದ ಬರಬಹುದಾಗಿದೆ.

ಭೌಗೋಳಿಕ ನಿರ್ದೆಶಾಂಕಗಳು 

ಮುಂಡ್ಕೂರು ಗ್ರಾಮದ (ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನ ಪರಿಸರದ) ಭೌಗೋಳಿಕ ನಿರ್ದೇಶಾಂಕಗಳು ಡಿಗ್ರಿ-ಮಿನಿಟ್-ಸೆಕೆಂಡುಗಳಲ್ಲಿ  ಹೀಗಿವೆ:

 ಅಕ್ಷಾಂಶ: 13° 07' 42.18" N
 ರೇಖಾಂಶ: 74° 52' 00.61" E

ದುರ್ಗಾಪರಮೇಶ್ವರಿ ದೇವಸ್ಥಾನ

ವಿಠೋಬ ದೇವಸ್ಥಾನ

ಗರೋಡಿ

ಉಲ್ಲೇಖ 
 Gururaja Bhat, P. (1969) Antiquities of south Canara. Prabhakar Press, Udupi. p. 31+ plates 184
 Gururaja Bhat, P. (1975,2014) Studies in Tuluva history and culture.( Second impression 2014), Dr Padur Gururaja Bhat Memorial Trust,Udupi, (original published in 1975).p. 457+ plates+preview+ appendix.
 https://searchworks.stanford.edu/view/11933303
 https://archive.org/stream/in.ernet.dli.2015.129914/2015.129914.Studies-In-Tuluva-History-And-Culture_djvu.txt
೨೦೧೮ರ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾರತ

ಭಾರತವು ೯-೨೫ ಫ಼ೆಬ್ರವರಿ ೨೦೧೮ರಲ್ಲಿ ಪೈಯೊಂಗ್ಚಾಂಗ್, ದಕ್ಷಿಣ ಕೊರಿಯದಲ್ಲಿ ನಡೆಯುತ್ತಿರುವ ಚಳಿಗಾಲದ ಓಲಿಂಪಿಕ್ಸ್ನಲ್ಲಿ ಭಾಗವಹಿಸಿತು. ಭಾರತದ ತಂಡದಲ್ಲಿ ಎರಡು ಆಟಗಳಲ್ಲಿ ಆಡುವ ಇಬ್ಬರು ಪುರುಷ ಆಟಗಾರರು ಇದ್ದರು

ಸ್ಪರ್ಧಾಳುಗಳು
ಈ ಕೆಳಗೆ ಪ್ರತಿ ಆಟದಲ್ಲಿ ಭಾಗವಹಿಸುವ ಆಟಗಾರರ ಪಟ್ಟಿಯನ್ನು ನೀಡಲಾಗಿದೆ.

ಪದಕ ವಿಜೇತರು
ಭಾರತದ ಓಲಿಂಪಿಕ್ ಆಟಗಳು ಮುಗಿದಿವೆ. ಯಾವುದೇ ಸ್ಪರ್ಧಾಳು ಪದಕ ಗೆಲ್ಲಲಾಗಲಿಲ್ಲ.

ಕ್ರಾಸ್ ಕಂಟ್ರೀ ಸ್ಕೀಯಿಂಗ್ 
ಭಾರತದಿಂದ ಜಗದೀಶ್ ಸಿಂಗ್ ಆಯ್ಕೆಯಾಗಿದ್ದರು

ದೂರ

ಲೂಜ್

ಶಿವ ಕೇಶವನ್ರವರು ಪುರುಷರ ಸಿಂಗಲ್ಸ್ನಲ್ಲಿ ೨೦೧೭-೧೮ನೇ ಸಾಲಿನ ಲೂಜ್ ವಿಶ್ವಕಪ್ನಲ್ಲಿ ೩೮ನೇಯವರಾಗಿದ್ದರು. ಕೇಶವನ್ ರವರು ಈ ಆಟಕ್ಕೆ ಆಯ್ಕೆಯಾಗಿದ್ದರು ಇದು ಕೇಶವನ್ ರವರ ಕೊನೆಯ ಒಲಿಂಪಿಕ್ ಸ್ಪರ್ಧೆಯಾಗಿತ್ತು

ಉಲ್ಲೇಖಗಳು

ವರ್ಗːಒಲಿಂಪಿಕ್ ಆಟಗಳು

ಕ್ರೀಡಾಕೂಟಗಳು
ಪ್ರಾಮಾಣಿಕತೆ

ಪ್ರಾಮಾಣಿಕತೆ ಶಬ್ದವು ನಡತೆಯ ಒಂದು ಅಂಶವನ್ನು ಸೂಚಿಸುತ್ತದೆ ಮತ್ತು ಋಜುತ್ವ, ಸತ್ಯಸಂಧತೆ, ಸಾಚಾತನ (ನಡತೆಯ ಸಾಚಾತನ ಸೇರಿದಂತೆ) ಸಕಾರಾತ್ಮಕ ಹಾಗೂ ನೀತಿಯುತ ಗುಣಗಳೆಂಬ ಅರ್ಥ ಹೊಂದಿದೆ. ಪ್ರಾಮಾಣಿಕ ವ್ಯಕ್ತಿಯಲ್ಲಿ ಸುಳ್ಳು ಹೇಳುವ, ಮೋಸಮಾಡುವ, ಕಳ್ಳತನದ ಗುಣ ಇರುವುದಿಲ್ಲ. ಪ್ರಾಮಾಣಿಕತೆಯಲ್ಲಿ ವಿಶ್ವಾಸಾರ್ಹವಾಗಿರುವುದು, ನಿಷ್ಠಾವಂತ, ನಿಷ್ಪಕ್ಷಪಾತ ಮತ್ತು ನಿಷ್ಕಪಟವಾಗಿರುವುದೂ ಸೇರಿದೆ.

ಅನೇಕ ಜನಾಂಗೀಯ ಮತ್ತು ಧಾರ್ಮಿಕ ಸಂಸ್ಕೃತಿಗಳಲ್ಲಿ ಪ್ರಾಮಾಣಿಕತೆಗೆ ಬೆಲೆಕೊಡಲಾಗುತ್ತದೆ.

ಆದರೆ, ಅತಿಯಾದ ಪ್ರಾಮಾಣಿಕತೆಯನ್ನು ಶಿಸ್ತಿಲ್ಲದ ಮುಕ್ತಗ್ರಾಹಿಯಾಗಿರುವಿಕೆಯಾಗಿ ಕಾಣಬಹುದು ಎಂದು ಕೆಲವರು ಗಮನಿಸಿದ್ದಾರೆ. ಉದಾಹರಣೆಗೆ, ಅವರ ಅಭುಪ್ರಾಯವನ್ನು ಕೇಳದಿದ್ದಾಗ, ಅಥವಾ ಪ್ರತಿಕ್ರಿಯೆಯು ಕ್ಷುಲ್ಲಕವಿರುವ ಸಂದರ್ಭದಲ್ಲಿ ಕೇಳಿದಾಗ, ವ್ಯಕ್ತಿಗಳು ಇತರರ ನಕಾರಾತ್ಮಕ ಅಭಿಪ್ರಾಯಗಳನ್ನು ಪ್ರಾಮಾಣಿಕವಾಗಿ ವ್ಯಕ್ತಪಡಿಸಿದರೆ ಅವರನ್ನು ಅತಿ ಪ್ರಾಮಾಣಿಕರು ಎಂದು ಗ್ರಹಿಸಬಹುದು.

ಮೆರಿಯಮ್-ವೆಬ್‍ಸ್ಟರ್ ನಿಘಂಟು ಪ್ರಾಮಾಣಿಕತೆಯನ್ನು "ನಡತೆಯಲ್ಲಿ ನ್ಯಾಯವಾದ ವರ್ತನೆ ಮತ್ತು ನಿಷ್ಕಪಟತನ" ಅಥವಾ "ವಾಸ್ತವಾಂಶಗಳಿಗೆ ಬದ್ಧವಾಗಿರುವುದು" ಎಂದು ವ್ಯಾಖ್ಯಾನಿಸುತ್ತದೆ. ಆಕ್ಸ್‌ಫ಼ರ್ಡ್ ಇಂಗ್ಲಿಷ್ ನಿಘಂಟು ಪ್ರಾಮಾಣಿಕತೆಯನ್ನುಪ್ರಾಮಾಣಿಕವಾಗಿರುವ ಗುಣ ಎಂದು ವ್ಯಾಖ್ಯಾನಿಸುತ್ತದೆ. ಹಾಗೆಯೇ ಪ್ರಾಮಾಣಿಕ ಶಬ್ದವನ್ನು ವಂಚನೆಯಿಂದ ಮುಕ್ತವಾಗಿರುವುದು; ಸತ್ಯಸಂಧ ಮತ್ತು ಸಾಚಾತನದಿಂದಿರ್ವುದು...ನೈತಿಕವಾಗಿ ಸರಿ ಅಥವಾ ಸೌಶೀಲ್ಯವುಳ್ಳ...ನ್ಯಾಯವಾಗಿ ಗಳಿಸಿದ್ದು, ವಿಶೇಷವಾಗಿ ಕಷ್ಟಪಟ್ಟು...ಒಳ್ಳೆಯ ಉದ್ದೇಶಗಳಿಂದ ಮಾಡಿದ್ದು, ವಿಫಲ ಅಥವಾ ದೋಷಯುಕ್ತವಾಗಿದ್ದರೂ...ಸರಳ, ಆಡಂಬರವಿಲ್ಲದ, ಮತ್ತು ಸಹಜ ಎಂದು ವ್ಯಾಖ್ಯಾನಿಸಲಾಗುತ್ತದೆ.

ಉಲ್ಲೇಖಗಳು 

ನೀತಿಶಾಸ್ತ್ರ
ಡೋಲಿ

ಡೋಲಿ - ವಯೋವೃದ್ಧರು, ಅಂಗವಿಕಲರು, ಅಸಹಾಯಕ ಭಕ್ತಾದಿಗಳಿಗಾಗಿ ಬಿದಿರಿನ ಬೊಂಬುಗಳಿಂದ ವಿಶೇಷವಾಗಿ ಸಿದ್ಧಪಡಿಸಲಾಗಿರುವ ಆಸನ ;

ಒಂದು ಡೋಲಿಯನ್ನು ನಾಲ್ವರು ಹೊತ್ತೊಯ್ಯುತ್ತಾರೆ.ಬೆಟ್ಟ ಹತ್ತುವಾಗ ಕೈಯಲ್ಲಿ 5 ಅಡಿ ಬಿದಿರಿನ ಕೋಲನ್ನು ಊರುಗೋಲನ್ನಾಗಿ ಬಳಸುತ್ತಾರೆ. ಹೊತ್ತ ನಾಲ್ವರೂ ಒಂದೇ ವೇಗದಲ್ಲಿ ನಡೆಯಲಿದ್ದು, ಯಾತ್ರಾರ್ಥಿಗಳಿಗೆ ಆಯಾಸ, ತೊಂದರೆಯಾಗಗದಂತೆ ಕರೆದುಕೊಂಡು ಹೋಗಿ ಬರುತ್ತಾರೆ

ಡೋಲಿಯಲ್ಲಿ ಕುಳಿತುಕೊಳ್ಳುವ ವ್ಯಕ್ತಿಯ ತೂಕದ ಆಧಾರದ ಮೇಲೆ ದರ ನಿಗದಿಪಡಿಸಲಾಗುತ್ತದೆ.

ಸಾರಿಗೆ
ಸಿಸ್ಟರ್ ಕ್ಲೇರ್

ಸಿಸ್ಟರ್ ಕ್ಲೇರ್ ಎಸ್‌ಎಂಎಂಐ (ಜನನ ೧೯೩೭, ಮರಣ: ೧೧ ಫೆಬ್ರವರಿ ೨೦೧೮) ನವರು ಒರ್ವ ಕ್ರೈಸ್ತ ಸಂನ್ಯಾಸಿನಿ ಹಾಗೂ ಕಲಾವಿದೆ, ಆಕೆಯ ಕುಂಚದಿಂದ ಸುಮಾರು ೭೫೦ ವರ್ಣಚಿತ್ರಗಳು ಜೀವ ತಳೆದಿವೆ.  ಭಾರತೀಯ ಕಲಾಪ್ರಕಾರದಲ್ಲಿ ಕ್ರೈಸ್ತ ಸನ್ನಿವೇಶಗಳನ್ನು ಚಿತ್ರಿಸುವ ವೈಶಿಷ್ಟ್ಯ ಆಕೆಯ ಕೃತಿಗಳಲ್ಲಿದೆ. ಹಾಗಾಗಿ, ಸಮಕಾಲೀನ ಭಾರತೀಯ ಕ್ರೈಸ್ತ ಕಲಾವಿದರ ಪೈಕಿ ಆಕೆಯ ಹೆಸರು ಎದ್ದು ಕಾಣುತ್ತದೆ.
ಸಿಸ್ಟರ್ ಕ್ಲೇರ್ ನವರ ಕಲೆಯ ಕುರಿತು ಅನೇಕ ಪುಸ್ತಕಗಳು ಹೊರಬಂದಿವೆ, ಭಿತ್ತಿಚಿತ್ರಗಳು, ಬ್ಲಾಗುಗಳು, ಅಲ್ಲದೆ ಭಾರತಾದ್ಯಂತದ ಕಥೋಲಿಕ ಪುಸ್ತಕದಂಗಡಿಗಳಲ್ಲಿ ಅವರ ಸಂದರ್ಭೋಚಿತ ದೃಶ್ಯಗಳುಳ್ಳ ಕ್ರಿಸ್ಮಸ್ ಕಾರ್ಡುಗಳು ಸಿಗುತ್ತವೆ.

ಉಲ್ಲೇಖಗಳು

ಭಾರತದ ಮಹಿಳಾ ಚಿತ್ರಕಾರರು
೧೯೩೭ ಹುಟ್ಟುಗಳು
ಭಾರತೀಯ ಕ್ರೈಸ್ತ ಸಂನ್ಯಾಸಿನಿಯರು
೨೦ನೇ ಶತಮಾನದ ಭಾರತೀಯ ಚಿತ್ರಕಾರರು